Press Online :: Politika :: Dačic: Albanci frustrirani zbog optužnica koje je pripremio Specijalni sud\nDačic: Albanci frustrirani zbog optužnica koje je pripremio Specijalni sud\nPotpredsednik Vlade Srbije i ministar spoljnih poslova Ivica Dačić, izjavio je danas da sve što se ovih dana dešava u Prištini, pa čak i pretnja upućena njemu da će završiti u Hagu, je posledica frustracije Albanaca zbog optužnica koje priprema Specijalno tužilaštvo za zločine tzv. OVK.\nTe optužnice će, prema nekim biti objavljene pre praznika, a prema nekima posle, kaže Dačić i ističe da kada god da budu jasno je da to više nije prazna priča.\nGostujući u jutarnjem programu Hepi televizije, Dačić je ukazao da je Albancima zato u ovom trenutku potreban balans pa plasiraju razne priče da su Srbi pravili velike zločine i slične priče.\nZato, ističe ministar, ne čudi ga ni to što je Jetljir Ziberaj, savetnik odlazećeg kosovskog ministra spoljnih poslova Bedžeta Pacolija, izvukao neki zapisnik sa sednice Izvršnog odbora SPS-a od pre mnogo godina.\nDačić ne razume šta je Albancima u tom dokumentu epohalno, jer na toj partijskoj sednici je bilo raznih tema, podnet je izveštaj o pregovorima sa Albancima u Rambueu, na primer, i konstatovano da je SPS za mirno rešenje, ali i da ćemo u suprotnom braniti svoju zemlju i svoje teritorije.\nI zbog toga, kaže, Dačić, ja treba da idem u Hag, što je, kako je ocenio, glupost.\nZa njega je, istakao je, ta tema zatvorena, ali je u međuvremenu otvorena nova, to je Specijalno tužilaštvo, a zna se šta ono treba da radi.\nO sveukupnoj situaciji u Pištini, Dačić kaže da se tamo "ne zna ko je gori, tolika kumulacija različitih unutrašnjih i spoljnih faktora na jednom mestu i nema pozitivnih poruka".\nPozitivno je, prema njegovim rečima, jedino da može da se razgovara sa jasno izrečenom željom da se dođe do rešenja.\nMeđutim, dodao je, vidimo sada ti pregovori o postizbornom koalicionom sporazumu idu teško, pa otuda i pitanje kada će Priština uopšte biti sremni da vode neke razgovore.\nImajući u vidu tu i političku situaciju generalno na međunarodnom planu, Dačić je ukazao da se ona drastično menja i da zato Srbija, prema njegovim rečima, treba da ima drugačiji pristup prema svim temama od interesa.\nDogađaj godine u svetu, za Dačića je pobeda Borisa Džonsona, što, kako kaže, jasno ukazuje na to da je većina u Velikoj Britaniji za bregzit, a što ima posledice na Evropu.\nKao događaj godine za Srbiju, naveo je posetu francuskog predsednika Emanuela Makrona.\nSve to, kaže,neke stvari drugačije postavlja na političku scenu.\nReč je, ukazuje, o kapitalnim promenama i potresima, to je jedn nova realnost i zbog svega toga svako pitanje mora da se posmatra sa jednog drugog aspekta.\nGovoreći o tužbi diplomatskog predstavnika Prištine u Vašingtonu, Fljori Čitaku, koju je protiv njega podnela UN zbog njegove izjave da ona ima srpsko državljanstvo, Dačić je najavio da će naredni put poneti spisak srpskih državljana zaposlenih u UN, a koji su s Kosova.\nČinjenica je, istakao je, da oni imaju državljanstvo Srbije, a rade protiv Srbije, što je kaže važno, jer ovde je ipak reč o statusnom pitanju.\nAlbanci nisu svesni aktuelni situacije, smatra Dačić i dodaje da su oni u velikoj zabludi ako, kako kaže, misle da će nešto dobiti.\nSituacija se, dodao je, toliko komplikuje i potrajaće, što je, ocenio je, dobro za Srbiju, jer bolje je da traje nego da se donese pogešna odluka.\nO novom zakonu koji je donela Malta i koji pogađa decu srpskih državljana koji tamo žive i rade, Dačić kaže da Srbija preduzima određene radnje i da ta deca nisu i neće biti proterana.\nDržava će, ističe, nastaviti da radi na tome, već za januar su zakazane neke konsultacije, a Vlada Malte je obećala da će svaki takav slučaj korektno razmatrati.\nZato je, istkao je Dačić, neophodno da po tom pitanju nastupamo organizovano i da ne širimo dezinformacije, jer će to potrajati, a sve treba uraditi na, kako je rekao, dobar način.\nDačić je rekao i da za vladu neće biti odmora tokom novogodišjih praznika, a što se njega tiče, kaže, već u petak putuje u Moskvu, a 2. januara će biti u Pekingu.


Odlični odnosi sa Makedonijom\nNajviši zvaničnici Kosova su tokom susreta sa predstavnicima albanskih partija u Makedoniji izrazili želju i nadu da će Makedonija vrlo brzo biti primljena u NATO, visoko ocenili odnose Kosova i Makedonije i istakli značajan doprinos koje partije Albanaca daju stabilnosti u susednoj zemlji.\nNajviše zvaničnike Kosova primili su u odvojenim susretima lideri tri od pet partija Albanaca u Makedoniji. Posle sastanka sa liderom Demokratske unije za integracije Ali Ahmetijem, predsednik Kosova Fatmir Sejdiu, premijer Hašim Tači i predsednik Skupštine Jakup Krasnići su kazali da su sa liderima albanskih partija u Makedoniji razgovarali o značajnim kretanjima na Kosovu i Makedoniji i izrazili snažnu podršku naprima Makedonije da postane članica NATO-a.\nPredsednik Kosova Fatmir Sejdiu je rekao da Kosovo ima ambicije da pomogne i bude faktor stabilnosti u regionu. On je rekao da očekuju da će se, u okviru normalnih kretanja kroz koja će proći Makedonija, dogoditi i priznanje nezavisnosti Kosova. Sejdiu je rekao da institucije Kosova visoko ocenjuju doprinos koje albanske političke partije daju procesima u Makedoniji.\nPremijer Kosova Hašim Tači je rekao da će institucije Kosova nastaviti sa odgovornom politikom razvijanja odnosa sa institucijama Makedonije, u čemu albanske partija imaju značajnu ulogu. “Mi se nadamo i želimo da Makedonija, što je pre moguće bude deo NATO-a. I u okviru toga i pitanje demarkacije granične linije će se rešiti na osnovu sporazuma koji budu postigle državne vlasti Prištine i Skoplja, uz posredovanje NATO-a”, rekao je premijer Tači, ističući da je povodom demarkacije danas razgovarao sa makedonskim premijerom Nikolom Grujevskim.\nAhmeti je rekao da će Albanci u Makedoniji doprinositi značajnim procesima kroz koje prolazi Makedonija i region. “I dalje kao Albanci mi ćemo se truditi da doprinesemo u tako značajnim procesima koji se odvijaju u Makedoniji i u regionu. Mi ćemo vrlo konstruktivno doprineti da i Makedonija što je pre moguće prizna nezvaisnost Kosova.”\nNajviši zvaničnici Kosova su se tokom dana šusreli I sa predsednikom Albanske demokratske unije u Makedoniji, Bardhylom Mahmutijem i predsednikom Nacionalne demokratske unije Hysni Šaćirijem. Na sastanak, iako su bili pozvani, nisu došli predsednik Albanske demokratske partije Menduh Thaqi i predsednik Partija Demokratskog prosperiteta Abdylhadi Vejseli, koje su do sada bile u vladajućcoj koaliciji sa VMRO DPMNE.


TIP DANA: Crvena zvezda – Mega\nU okviru današnje utakmice ABA lige, Crvena zvezda će na svom parketu dočekati Megu.\nZvezda je u prošlom kolu savladala Mornar, a Mega je poražena FMP-a.\nMERIDIANOV TIP DANA: Crvena zvezda – Mega – Manje od 149,5 poena (uključujući produžetke)\nPoznavajući Crvenu zvedu, realno je za očekivati da timovi neće preći zadanu granicu. I pored nešto slabijeg niza u Evroligi, Beograđani nemaju previše problema sa odbranom, koja će im i ovdje biti najjače oružje.\nPrethodni članakĐoković: “To bi moglo biti opasno po mene”\nNaredni članakTIKET DANA: Obogati se iz fotelje uz košarku i fudbal


Država odobrila nova sredstva za pešačku stazu u Priboju - PPmedia\nDržava odobrila nova sredstva za pešačku stazu u Priboju\nPosted on\t20 марта, 2021 10:14 am by adminpp033\nPriboj – Vlada Srbije, preko Ministarstva trgovine, turizma i telekomunikacija izdvojila je 15 miliona dinara, za drugu fazu radova na rekonstrukciji biciklističko – pešačke staze na potezu od Starog Priboja do Uvca i granice sa Bosnom i Hercegovinom. Tokom prošle godine, za ovaj projekat država je opredelila 20 miliona dinara, a radovi su obuhvatili uređenje 2,5 kilometara pešačke staze od Železničke stanice do naselja Mramorje.\nPešačka staza od Starog Priboja pa sve do Uvca\nOvaj projekat nastavak je dobre saradnje koju čelnici opštine Priboj imaju sa Vladom Srbije, koja je tokom minulih nekoliko godina izdvojila ogromna sredstva za poboljšanje uslova za život u gradu na Limu.\nNeimari prijepoljske firme ”Rovčanin inženjerig“, intenzivirali su radove na rekonstrukciji pešačke staze od Starog Priboja ka Mramorju. Pored raščišćavanja staze, neophodnog betoniranja, iskopa kanala i postavljanja kabla za javnu rasvetu, značajan posao je završen izgradnjom adekvatne veze ove staze, sa prolazom ispod železničke stanice i visećim mostom preko Lima.\nGrađevinci prijepoljske firme “Rovčanin inženjering” rade na postavljanju zaštitne ograde sa obe strane staze, ka reci Lim i pruzi, potom sledi i postavljanje stubova javne rasvete i presvlačenje staze asfaltnom podlogom, a sve bi trebalo da bude gotovo do kraja aprila.\nOpština Priboj pripremila je projektnu dokumentaciju i konkurisaće naredne godine kod države za buduću stazu zdravlja, od visećeg mosta preko Lima, takođe u starom delu grada, pa sve do Malog Bića i srednjovekovnog grada Jagat, u dužini od 7 kilometara.\nОзнаке: Ministarstvo trgovine turizma i telekomunikacija, Miralem Gogalić, PRIBOJ, VLADA SRBIJE


Državne avio prevoznike samo privatizacija može izbavaiti iz krize – Bankar.me\nFebruary 25, 2015 AVIO SAOBRAĆAJ, SVE VIJESTI Leave a comment\nVećina aviokompanija zemalja u regionu posluje sa gubitkom, zahtijevaju dokapitalizaciju sredstvima iz nacionalnih budžeta ili su pred gašenjem, a jedini spas vide u privatizaciji.\nIzuzetak je jedino srpska aviokompanija Air Serbia, nekadašnji JAT, čijeg je 49 odsto udjela u avgustu 2013. godine kupio Etihad Airways iz Ujedinjenih Arapskih Emirata, čime je kompanija u dugovima spašena od teške finansijske situacije, a u kratkom roku proširila i unaprijedila poslovanje.\nI Montenegro Airlines, koji posluje sa milionskim gubicima, pregovara sa Etihad Airwaysom o zaključivanju poslovnog aranžma ma u kojem bi dijelili letove, odnosno stavili svoje kodove na letove na koje se odnosi sporazum. Tako đe se planira i ustupanje upravljanja Aerodromima Crne Gore nekom stranom partneru.\nKada je riječ o stanju u kojem se kompanije nalaze, u najneza vidnijoj situaciji nalazi se bosanski avioprevoznik. BH Airlines zbog finansijske krize otkazao je ovog mjeseca letove za Beograd, a potpuno je neizvjesno da li će avioni sa aerodroma u Sarajevu i dalje letjeti prema drugim odredištima. Ovaj avioprevoznik sada koristi samo jedan avion, zbog čega je morao da, pored Beograda, obustavi letove za Istanbul i druge destinacije.\nBH Airlines se nalazi pred gašenjem, budući da joj je račun blokiran u decembru zbog dugova prema povjeri ocima koji su dostigli 26 mili ona konvertibilnih maraka, odnosno 13 miliona eura. Najveće dugove ima prema Hy po Leasingu i Aerodromu Sarajevo i nije u mogućnosti da isplaćuje plate. Vlada Federacije BiH treba da, kao o kompaniji u državnom vlasništvu, da odluči o sudbini ovog avio prevoznika, a zasad je privatizacija jedino rješenje.\nIsti iznos duga ima i Montenegro Airlines prema Aerodromima Crne Gore, bez obzira na sniženu cijenu servisiranja njegovih aviona na aerodromima u Podgorici i T ivtu u odnosu na standardne tarife.\nU MA su ranije naveli da će dinamika plaćanja naslijeđenog duga biti regulisana sporazumom između nacionalnog avioprevoznika i Aerodroma Crne Gore.\nVlade zemalja u regionu avioprevoznike smatraju strateškim partnerima, zbog čega, umjesto prodaje kompanije radije biraju strateškog partnera. Ipak, BH Airlinesu strateški partner Turkish Airlinesnije pomogao u prevazilaženju fi nansijskih poteškoća. Turska kompanija tokom četvorogo dišnjeg partnerstva nije ispunila većinu ugovorom predviđenih obaveza.\nKada je riječ o hrvatskom avioprevozniku Croatia Airlines, u igri za strateško partnerstvo su upravo Turkish Airlines i njemačka Lufthansa.\nU Makedoniji se očekuje osnivanje novog nacionalnog avioprevoznika, što bi prema nekim tvrdnjama moglo ugroziti Croatia Airlines koji ima osam letova sedmično na liniji ZagrebSkoplje.\nU Croatia Airlinesu, međutim, ističu da se ne pribojavaju takvog scenarija i podsjećaju da su i dosadašnje makedonske aviokompanije Macedoni an Airlines završile prekidom operacija. Hrvatska kompanija bi, kako navode, u tom slučaju čak bila među prvima koji bi ponudili saradnju, ukoliko u takvom projektu budu pronašli strateški interes.\nKada je riječ o osnivanju nacionalnih avioprevoznika, primjer najneuspješnijeg pokušaja odnosi se na Vladu Republike Srpske koja je pokušala da pokrene kompaniju Sky Srpska 2007. godine. Krupni problemi su se, međutim, javili već u prvim mjesecima poslovanja, jer je skoro cio predviđeni iznos novca potrošen na nabavku aviona, a letovi nijesu bili isplativosti zbog nedovoljnog interesovanja, pa je, zbog dugova, Sky Srpska ugašena 2013. godine odlukom vlade tog entiteta.\nMA: Obaveze izmirujemo\nU MA, međutim, tvrde da redovno izmiruju zaostale obaveze prema državi po osnovu poreza i doprinosa na lična primanja zaposlenih, kao i zaostale obaveze po istom osnovu za period od avgusta 2011. do 31.12.2013. godine.\n“MA je po tom osnovu od 1. januara do 30. novembra 2014. godine u državnu kasu uplatila ukupno 1.920.473,13 eura”, naveli su u MA.\nPOJMOVIaviokompanije Banka Japana Montenegro Airlines najbezbjednije avio kompanije nisko bužetne avio kompanije nova zgrada u Porto Montenegru Prodaje se Montenegro Airlines Tender za Montenegro Airlines\nSljedeći Statis dobio plažu nakon tužbe


Slovenija podržava postavljanje ograda i žica na granicama - Novi Horizonti\nSlovenački ministar unutrašnjih poslova Aleš Hojs podržao je u petak poziv 12 članica EU-a da se evropskim sredstvima finansira postavljanje ograda i žica na vanjskim granicama Evropske unije, iako Slovenija nije među potpisnicama njihovog pisma Evropskoj komisiji.\nSlovenija u ovom semestru predsjedava Vijećem EU-a, a od predsjedavajuće članice se očekuje da se ne pridružuje pojedinim inicijativama za svog mandata nego da djeluje u pravcu postizanja kompromisnog rješenja.\nNo slovenački ministar na sastanku u Luxembourgu je kazao da Slovenija podržava to pismo.\n– Prijedlog potpisanih 12 članica Slovenija podržava – kazao je Hojs na konferenciji za novinare u Luxembourgu nakon sastanka ministara unutarnjih poslova, javila je Hina.\nDodao je da Ljubljana podržava zahtjev 12 država da se ograde finansiraju evropskim sredstvima, iako Slovenija tu nema finansijskog interesa jer nema vanjske granice EU-a nego je njena granica prema Hrvatskoj vanjska granica Schengena.\nMinistri unutrašnjih poslova Litvanije, Austrije, Bugarske, Cipra, Češke, Danske, Estonije, Grčke, Mađarske, Latvije, Poljske i Slovačke uputili su pismo Evropskoj komisiji u kojem kažu da je “podizanje fizičkih barijera djelotvorna mjera zaštite granica koja služi interesima čitave EU, ne samo zemalja na prvoj liniji”.\nOni kao legitimnu mjeru zaštite granice također predlažu da se podizanje protumigrantskih zapreka “dodatno i adekvatno” finansira iz evropskog budžeta.\nEvropska povjerenica za unutrašnje poslove Ylva Johansson kazala je da može razumjeti da neke države na granicama postavljaju ograde, ali se protivi tome da bi se to činilo uz pomoć zajedničkih evropskih sredstava, dok problem migracija treba rješavati u paketu o azilu i migracijskoj politici EU-a.\nHojs je rekao da se ne slaže s njenim ocjenama.\nOn je podsjetio da je Slovenija 2015. i 2016. godine većinu svoje granice prema Hrvatskoj zaštitila protumigrantskim barijerama, te dodao da će se s gradnjom ograde nastaviti.Fena\n← Kako se boriti protiv depresije i povratiti produktivnost\nČinjenice o Zemzem vodi koje možda niste znali →\nMinistrica vanjskih poslova Kosova: Ne želimo biti paralizovani kao Bosna\nIsprobajte čokoladne kuglice s puterom od kikirikija


Cvijanović: BiH je razmaženo derište, ne želimo gušiti važan gospodarski projekt za Hrvatsku | Poskok\nUvijek žalim kada političke stranke u Republici Srpskoj ne razumiju snagu mehanizama ustavne zaštite koju Srpska ima u svojim rukama, kao što je ovaj prema kojem svako preglasavanje srpskog člana u Predsjedništvu BiH mi možemo u Narodnoj skupštini poništiti – naglasila je Cvijanović.\n– Narodna skupština Srpske mora biti konačna instanca koja će se odrediti i podržati srpskog člana Predsjedništva BiH svaki put o bilo kom pitanju, jer je on preglasan u Predsjedništvu BiH, s obzirom na to da smo ugroženi svaki put kada smo preglasani – poručila je Cvijanovićeva.\n– Uvijek žalim kada političke stranke u Republici Srpskoj ne razumiju snagu mehanizama ustavne zaštite koju Srpska ima u svojim rukama, kao što je ovaj prema kojem svako preglasavanje srpskog člana u Predsjedništvu BiH mi možemo u Narodnoj skupštini poništiti – naglasila je Cvijanović.\n– BiH je još jedno razmaženo derište koja je navikla da je svi tetoše i koja ne može pokazati kapacitete normalne države i u kojoj sve može postati problem, kao što je bio je i most Bratoljub – navela je Cvijanović.\nCvijanovićeva je rekla da je za nju strateški interes Srpske svaka stvar koja znači napredak u Republici Srpskoj, kao što je most u Gradišci, svaki novi vrtić, put, prenosi Dnevnik.ba


Politika ostvarivanja kvaliteta Panevropskog univerziteta u oblasti visokog obrazovanja predstavlja prioritet ukupne poslovne politike ustanove i ima za cilj trajni napredak, uz maksimalno ispunjenje zahtjeva i zadovoljenje potreba studenata, akademskih i poslovnih partnera, zaposlenih i društva u cjelini.\nPostupci internog i eksternog obezbjeđenja kvaliteta, normirani i postavljeni ciljevima i politikama kvaliteta Panevropskog univerziteta, u potpunosti su usaglašeni sa nacionalnim i međunarodnim standardima za oblast visokog obrazovanja. Za oblast visokog obrazovanja u Republici Srpskoj i Bosni i Hercegovini relevantni su: „Standardi i smjernice za osiguranje kvaliteta u evropskom području visokog obarzovanja“ usvojeni 2005. godine od strane Evropske asocijacije za osiguranje kvaliteta u visokom obrazovanju – ENQA (European Association for Quality Assurance in Higher Education).\nNa Univerzitetu je već petu godinu u primjeni međunarodni standard upravljanja kvalitetom ISO 9001:2008 za visoko obrazovanje, obrazovanje odraslih, naučna istraživanja i eksperimentalni razvoj, a u skladu sa smjernicama za primjenu ISO 9001:2008 u edukaciji IWA:2, Standardima i smjernicama za osiguranje kvaliteta u evropskom prostoru visokog obrazovanja ESG (European Standards and Guidelines) i Kriterijumima za akreditaciju visokoškolskih ustanova. Univerzitet je certifikovan od strane akreditacionog tijela TÜV Rheinland InterCert Kft. 8. avgusta 2011. godine pod brojem 75 100 50210. Eksterne provjere sistema kvaliteta ISO 9001:2008 vrše se jednom godišnje. Zadnja eksterna provjera sistema kvaliteta ISO 9001:2008 vršena je u junu mjesecu 2015. godine.\nNa uticajnoj svjetskoj rang listi “Webometrics Ranking” (www.webometrics.info) sastavljenoj prema obimu internet aktivnosti univerziteta i visokih škola, između više od 20 hiljada visokoškolskih ustanova, Panevropski univerzitet „APEIRON” Banjaluka je među najbolje rangiranim visokoškolskim ustanovama u BiH i zemljama okruženja. Rang lista je obuhvatila sve podatke o visokoškolskim ustanovama objavljene na internetu, broj objavljenih radova nastavnika i studenata na internetu, internet aktivnosti studenta, dinamičnost prikazivanja informacija... Cilj rang liste je da ocijeni koliko su univerziteti i visoke škole aktivni učesnici informacionog društva 21. vijeka.\nStavljanjem kvaliteta u prioritet poslovne politike obezbjeđuju se nastavno-naučne usluge najvišeg kvaliteta, u skladu sa potrebama i očekivanjima naših studenata i društva u cjelini, siguran i zdrav ambijent za sve zaposlene, kao i neprekidno poboljšavanje poslovnog procesa i cjelokupnog sistema.\nMenadžment Panevropskog univerziteta „APEIRON“ ima posebnu odgovornost za kvalitet i njegovo trajno unapređenje. Odgovornost za obezbjeđenje kvaliteta obaveza je svakog zaposlenog za posao koji obavlja.\nPolitika kvaliteta (saznajte više ...)\nMisija i vizija (saznajte više ...)\nCiljevi kvaliteta (saznajte više ...)\nMeđunarodni standard u kvalitetu ISO 9001:2000 (saznajte više ...)\nPostupak akreditacije ustanove (saznajte više ...)\nInterne evaluacije Sistema kvaliteta (saznajte više ...)\n"Webometrics ranking"-rang lista (saznajte više ...)\nDobitnik Oksfordske nagrade “EVROPSKI KVALITET ZA OBRAZOVANJE”.\n(saznajte više ...)\nUloga studenata u obezbjeđenju kvaliteta (saznajte više ...)\nCentar za vođenje karijere (saznajte više ...)\nPrimjena Bolonjskog procesa u praksi (saznajte više ...)


Inter Esthetic Academy , Beograd\nAdresa Maršala Birjuzova 29 , Beograd, prikaži na mapi\nKurs japanskog iscrtavanja obrva, trajne šminke, puder metod, ajlajne…\n25000 din % popust\n1 dan x 4 sata\nod 100 eur % popust\nProfesionalni šminker Vesna Tešić svim damama pruža širok asortiman usluga koje su podređene Vašem ulepšavanju. U prijatnom ambijentu našeg salona koji se nalazi u centru grada na jednom mestu nudimo trajnu šminku očiju i usana, japansko iscrtavanje obrva, profesionalno šminkanje za dnevne i večernje prilike, frizerske usluge, kao i nadogradnju trepavica ruski volumen od 2D do 6D.\nOsnivač salona je Vesna Tešić, profesionalni šminker koji poseduje više od 15 godina iskustva u poslu. Nakon završetka Akademije Šobota, Vesna se dodatno usavršavala u inostranstvu, tako da je u Briselu završila Akademiju za permanentni make up (japansko iscrtavanje obrva i usta alajner). Tokom dugogodišnje karijere bila je anganžovana na mnogim projektima, kao i u privatnoj praksi.\nDođite u Inter Esthetic Academy i naučite tajne profesionalne šminke, savladajte tehniku japanskog iscrtavanja obrva ili nadogradnje trepavica. Uz našu stručnost i znanje, zakoračite u svet profesionalnog šminkanja i usavršite svoje veštine na ovom polju.\nU našem salonu Vam možemo ponuditi i sledeće kurseva, za više informacija nas kontaktirajte:\nKurs šišanja sve tehnike\nKurs za svečane frizure\nProfesionalni kurs za manikir


Srbija od EU traži da uslovi Crnu Goru – Nadlanu.com\nSrbija od EU traži da uslovi Crnu Goru\nPODGORICA, 19. februara 2010. (Beta) - Srpske vlasti nastoje da zvaničnike Evropske unije uvere da Crna Gora "nedovoljno sarađuje" u borbi protiv organizovanog kriminala, a kao dokaz navodi "slučaj Šarić", preneo je u petak podgorički internet portal Analitika pozivajći se na svoje međunarodne diplomatske izvore.\n"Strani analitičari procenjuju da se iza optužbi zvaničnog Beograda krije namera srpskih vlasti da sebe predstave kao regionalnog lidera u borbi protiv organizovanog kriminala", piše portal Analitika, čije informacije sve više koriste podgoricki mediji, za koje važi da su bliski crnogorskoj vlasti.\nPrema navodima tog portala, zvanična Srbija "lobira kod Evropske komisije da u budućem mišljenju o zahtevu Crne Gore za članstvo u EU umetne i stav da Podgorica nije dovoljno kooperativna u borbi protiv organizovanog kriminala".\nDa postoje pritužbe Srbije na račun Crne Gore u institucijama EU, prema pisanju portala "Analitika", potvrdio je i beogradski analitičar Dušan Janjić. Janjić je, kako je preneseno, ocenio da je "slučaj Šarić klasičan primer spinovanja javnosti za unutrašnje političke potrebe u Srbiji".


Stari savski most postaje pešački i biciklistički? | Energetski portal Srbije\nStari savski most postaje pešački i biciklistički?\n10.11. 2020 Mobilnost\nFoto: Wikipedia/Mihajlo Anđelković\nRušenje Starog savskog mosta u Beogradu predstavlja rušenje „veze čoveka sa čovekom“ i spada u red „najvećih civilizacijskih tragedija“, ocenjuje Udruženje „Kreni-promeni“, koje je na internetu oglasilo peticiju za očuvanje tog mosta.\nKako se navodi u tekstu peticije, Stari savski most je jedini most koji nije srušen tokom Drugog svetskog ratg iako je bio miniran prilikom povlačenja nacista u Drugom svetskom ratu.\nPodseća se i da je za njegovo spašavanje zaslužan jedan hrabar Beograđanin, učitelj Miladin Zarić, koji je rizikujući sopstveni život demontirao eksploziv koji je trebalo da most digne u vazduh.\nDodaje se da „on tada nije bio vojnik, niti neko ko je otišao u šumu da se bori protiv nacista, već običan čovek u ozbiljnim godinama, koji je tokom okupacije bio u Beogradu sa porodicom, kao i da se najveći heroji kriju upravo takvim ljudima“.\nSprečiti saobraćajni haos\nUdruženje smatra i da se uklanjanje mosta opravdava zbog toga što stanovnicima naselja Beograda na vodi smeta buka, a pominju se i neki politički faktori.\n„Ne postoji međutim nijedan racionalan razlog zašto bi se most uklonio. Radi se o mostu koji je i dalje ispravan i funkcionalan“, navodi se u tekstu peticije.\nBeograđani odlučuju da li će Savski most biti pretvoren u skulpturu ili most!\nIzgradnja pešačko-biciklističkog mosta sačuvaće Adu Ciganliju od automobila\nPrema stavu udruženja nije korisno uklanjati most pre postavljanja novog prelaza preko reke, jer bi to dovelo do saobraćajnog kolapsa, a u slučaju izgradnje novog mosta, stari može da ostane na istom mestu i da služi za prelaz pešaka i biciklista.\n„Idealno bi bilo proglasiti ga za kulturno-istorijsko dobro“, dodaje se u tekstu peticije.\nKao autori peticije potpisani su Bojana Novaković, Luka Tripković, Savo Manojlović i Tim „Kreni-Promeni“, a takođe se naglašava da su građani već nekoliko puta uspešno delovali kroz ovakve vrste incijativa.\nPeticiju „Sačuvajmo stari savski most“ potpisalo je skoro 6.000 građana.\nIzvor: Udruženje „Kreni-Promeni“\nPeticija "Sačuvajmo stari savski most"


Sportske.net - "Slučaj Valbuena" dobio epilog - Odluka suda o Benzemi podelila Francusku!\n"Slučaj Valbuena" dobio epilog - Odluka suda o Benzemi podelila Francusku!\nPresuda je zvanična.\nFudbaler Real Madrida i reprezentacije Francuske Karim Benzema proglašen je krivim pošto je dokazano da je sa još četiri osobe ucenio kolegu iz reprezentacije Matjea Valbuenu i iznuđivao mu novac kompromitujućim seksualnim snimcima.\nFrancuski sud danas je Benzemi izrekao uslovnu kaznu od godinu dana i naložio mu da plati kaznu od 75.000 evra.\nOvaj skandal je zaprepastio čitavu Francusku još davne 2015. godine, kada su Benzema i Valbuena bili saigrači u reprezentaciji, što je ovaj slučaj učinio još šokantnijim.\nBenzema je zbog toga pet godina bio u nemilosti selektora Didijea Dešana, koji mu je "oprostio" tek 2021. uoči Evropskog prvenstva.\nIpak, danas je Benzema opet omržena ličnost u Francuskoj, ili barem delu ove zemlje. Mišljenja oko Benzemine kazne su podeljena i mnogi veruju da je ona takva samo zbog činjenice da je zvezda Real Madrida.\nNije tajna da Francusku od nedavno potresaju i istrage čuvenog novinara koji je najavio skandalozne i dokazane slučajeva fizičkog zlostavljanja brojnih fudbalera, među kojima je još jedan član Real Madrida - Ferlan Mendi. On je navodno 2018. nagazio na lobanju jedne devojke i potom joj pokazao genitalije i to na ulicama Liona.\nNa to treba dodati i da je Bendžamin Mendi i dalje u pritvoru, protiv njega je podignutno čak šest optužnica za zlostavljanje, pošto je šest osoba podnelo prijavu protiv beka Mančester Sitija.\nSigurno da će njega dočekati mnogo stroža kazna, verovatno i drugog Mendija, čiji je slučaj svojevremeno zataškao Lion zbog dogovorenog transfera sa Real Madridom.\nFrancuska je podeljenja, mi se ne razumemo mnogo u pravo, ali da li je uslovna kazna o godinu dana i novčana kazna od 75.000 evra koliko Benzema zaradi za sat ili dva, dovoljna? Da li bi ona bila ista da nije u pitanju slavni igrač Real Madrida i francuske reprezentacije?\nI da sve bude još šokantnije, Benzemini advokati su najavili žalbu, iako su pred sudom pušteni audio zapisi kako igrač Reala lično nagovara Valbuenu "da mu je bolje da plati", a da je pritom o tome lagao na suđenju.


FIFA osniva svetsku fudbalsku Superligu?! – Sport\nFIFA osniva svetsku fudbalsku Superligu?!\n29 јануара, 2021 Redakcija\nSmanjeni prihodi usled korone bili su okidač najbogatijim klubovima da ubrzaju svoje namere i sateraju uza zid FIFA i UEFA ne bi li se dočepali većeg profita za koji smatraju da im pripada.\nLiga šampiona je već poluzatvoreno takmičenje pošto je većina mesta rezervisana za klubove iz određenih zemalja.\nNovo takmičenje u kojem bi samo pet ili šest ekipa imalo prolaz kroz kvalifikacije, i to sa svih kontinenata, praktično bi zatvorilo vrata ne samo srpskim već i mnogim drugim evropskim klubovima.\nPredsednik Sindikata profesionalnih fudbalera Nezvaisnost Mirko Poledica objašnjava da u pravljenju Superlige „nema velike filozofije, jer se sve vrti oko novca“.\n– Siguran sam da je zapravo u pitanju tihi rat koji vodi FIFA sa UEFA. Između njih nisu najbolji odnosi neko vreme. U prilog tome ide i činjenica da je Đani Infantino kada je postao predsednik FIFA poveo sa sobom sve najkvalitetnije ljude koji su bili na bitnim pozicijama u UEFA, poput Emilija Garsija Silvere koji je bio glavni za sva pravna pitanja, kao i mnoge druge. Nama koji radimo u fudbalu je potpuno jasno da između njih postoji neki tihi sukob, iako oni, naravno, neće pričati o tome. Najveći klubovi bi imali mnogo veću zaradu od Superlige nego od sadašnje Lige šampiona. Mislim da je zato UEFA stavljena pred težak zadatak. Najveći klubovi nisu zadovoljni onim što im pripadne i očekuju da UEFA pronađe način da im uveća profit – priča Poledica.\nObjašnjava i da je fudbalski svet sve više polarizovan i da su se zato najbogatiji klubovi izdvojili kao veoma jak faktor koji može da utiče na sve ostale.\n– Fudbal je jako podeljen. Čitav kapital u fudbalu praktično stoji u tih 15 klubova. Ako pogledate sve ostale klubove zajedno na svetu, oni ne mogu finansijski da pariraju tom krugu od 15 do 20 najjačih. Oni jednostavno traže nove izazove, nove zarade, a UEFA više ne može da im omogući toliko velike prihode koje oni žele. Ima tu i druga stvar, neće više ljudi sa zapada koji plaćaju igrače po 15 ili 20 miliona evra godišnje da im neko „lomi noge“ po Istočnoj Evropi, a ko je plaćen po pet hiljada evra mesečno. Njih to više ne interesuje i žele da se zaštite.\nDirektor Superlige Srbije Aleksandar Pivić ne krije da bi osnivanje jednog takvog svetskog takmičenja praktično bilo zatvoreno za naše klubove, ali upozorava i da bi to imalo posledicu i po mnogo jače evropske zemlje.\n– Veliki klubovi su sada jasno i otvoreno dali do znanja šta i kako žele. Sigurno je da će UEFA imati snage da se tome odupre još neko vreme, ali pritisak će jačati. Mislim da će morati da pronađu srednje rešenje, da modifikuju sistem takmičenja u Ligi šampiona. Pretpostavljam da će morati da povećavaju fondove za klubove u UEFA takmičenjima, naročito u Ligi šampiona – smatra Pivić.\nOn napominje da će za evropski i svetski fudbal verovatno biti ključna 2024. godina, za kada je najavljena promena modela takmičenja u Ligi šampiona.\n– Nema dileme da će najavljene promene 2024. u Ligi šampiona morati da budu radikalne. Da li će to biti grupe sa po šest klubova što bi donelo više utakmica i samim tim veću zaradu ili će se ići na model sličan Evroligi u košarci da svako igra sa svakim, pa posle nokaut, videćemo. Pretpostavljam da će modifikacija biti da se ide ka većem broju utakmica. Zajednica superligaša i prvoligaša je članica Evropskih liga, ali na zajedničkim sastancima još uvek nije bilo reči o ovoj temi. Mada će ona narednih godina sigurno doći na raspravu. U poslednje vreme su glavne teme očekivano bile u vezi sa koronom i kako da se taj problem prevaziđe, a da takmičenje ne trpi – zaključuje Pivić.\nFIFA bi da uveća profit\nMirko Poledica napominje da nije slučajno zašto klubovi igraju na kartu zavade između FIFA i UEFA jer svetska „kuća“ fudbala uveliko traži načine da uveća svoj profit.\n– Mislim da će i UEFA u jednom trenutku morati da popusti jer ako im se ovi klubovi izdvoje i ne učestvuju u njihovim takmičenja, oni praktično postaju klinički mrtvi. UEFA se u najvećoj meri finansira od Lige šampiona, dok je 82 odsto prihoda FIFA od Svetskog prvenstva koje se održava samo jednom u četiri godine. Đani Infatino, koji je godinama bio generalni sekrertar UEFA, jako dobro poznaje kako tamo funkcioniše sistem. On sada pokušava da u FIFA uvuče projekte koji će doneti novac i traži alternativne načine za dodatne prihode. Klubovi su to prepoznali i zato pokušavaju da mu se približe. Da je recimo Mišel Platini i dalje u UEFA teško da bi klubovi mogli da tako daleko odu u planiranju svog takmičenja – ističe Poledica.\nFudbal, Međunarodni fudbal, Priča dana, Vestififa, Svetska Superliga u fudbalu\nJapanski premijer: Olimpijske igre održaće se u Julu!\nUEFA uskoro osniva Super Ligu šampiona samo za bogate klubove!


Izvor: Blic, 24.Apr.2013, 23:14\nOdbornici nove vladajuće većine u Skupštini opštine Dimitrovgrad izabrali su na sednici održanoj kasno popodne novog predsednika opštine i zamenika predsednika opštine.\nNovi predsednik opštine je Nebojša Ivanov sa liste Demokratska partija Bugara - Ujedinjeni regioni Srbije (DPB-URS), a njego zamenik je Zoran Petrov iz Odborničke grupe "Zajedno za Srbiju", koji je i pre prekomponovanja >> Pročitaj celu vest na sajtu Blic << lokalne vlasti bio na toj funkciji.\nNova vladajuća većina izabrala je i petočlano Opštinsko veće, a za sekretara Skupštine imenovala Gajomira Đorđevića.\nNova vladajuća većina u Skupštini opštine Dimitrovgrad danas je pre ove sednice, na sednici koja je zakazana na zahtev 18 odbornika, smenila dosadašnjeg predsednika i zamenika predsednika Skupštine Zorana Gerova i Vasila Velčeva, članove SPS-a, i izabrala nove čelnike lokalne Skupštine.\nNovi predsednik Skupštine opštine je Dragan Mančev iz Odborničke grupe "Zajedno za Srbiju", a njegova zamenica je Emilija Nikolov iz LDP-a.\nPredsednik opštine Dimitrovgrad Vladica Dimitrov (DS) u toku te sednice podneo je neopozivu ostavku.\nVećinu u Skupštini opštine čine Zajedno za Srbiju-LDP, DBP-URS, SNS i DSS. Oni imaju 18 od 29 odbornika.\nIzvor: juGmedia, 24.Apr.2013\nDIMITROVGRAD – Novi predsednik opštine je Nebojša Ivanov sa liste Demokratska partija Bugara – Ujedinjeni regioni Srbije (DPB-URS) a zamenik predsednika opštine je Zoran Petrov iz Odborničke grupe „Zajedno za Srbiju“ koji je i pre prekomponovanja lokalne vlasti bio na ovoj funkciji...Nova...


Atomska Banja - Postavite pitanje lekaru\nDatum kreiranja: 23 april 2016 Pogodaka: 3005\nOdgovor na pitanje koje je upućeno putem elektronske pošte ne predstavlja medicnsku konsultaciju, zvanični medicinski stav, savet niti uputstvo i nije vam dozvoljeno da na osnovu ovog objašnjenja neposredno ili posredno izvedete bilo kakav postupak u vezi sa vašim ili tudjim zdravljem.\nOdgovor na Vaše pitanje namenjen je isključivo neformalnoj ličnoj informaciji, ne proizvodi odnos lekar-pacijent izmedju pošiljaoca i primaoca i nije zamena za neposredno dati profesionalni medicinski savet, dijagnozu, terapiju ili negu. S obzirom da se medicinske informacije menjaju svakodnevno, ovo pismo ne mora sadržati kompletne niti najnovije informacije koje su relevantne za odredjenu bolest ili zdravstveno stanje, te lekar koji odgovara na pitanje u svako doba zadržava pravo da promeni ili ažurira sadržaj odgovora.\nOdgovor na Vaše pitanje ne sugeriše upotrebu bilo kog leka, medicinske procedure, testa, analize ili proizvoda. Ni u kom slučaju ne treba da upotrebite sadržaj odgovora za postavljanje dijagnoze ili za terapiju bolesti ili drugog zdravstvenog stanja. Ukoliko mislite da imate zdravstveni problem, morate da kontaktirate nadležnog lekara na odgovarajuci nacin.\nNi u kom sučaju ne smete da na osnovu sadržaja odgovora odložite odlazak kod nadležnog lekara, kao ni da zanemarite njegova uputstva. Ni u kom slučaju i ni na koji način lekar koji odgovara na Vaše pitanje ne može biti odgovoran za bilo koju Vašu odluku, delanje, nedelanje ili bilo koju vrstu štete koja bi mogla nastati kao posledica oslanjanja na informacije koje ste ovim putem dobili.


Policija tukla navijače Zvezde, objavljen snimak posle slavlja na Kalemegdanu /VIDEO/ - Sportal\nPolicija tukla navijače Zvezde, objavljen snimak posle slavlja na Kalemegdanu /VIDEO/\nsportal - Vest objavljena: 07:07 - 23.05.2022\nNavijači Crvene zvezde slavili su titulu na Kalemegdanu, a u povratku, bilo je sukoba sa policijom.\nNije jasno šta je prethodilo izvođenju navijača iz autobusa, posle čega je jednu grupu žandarmerija opkolila.\nNa jednoj poznatoj instagram stranici postavljena su samo dva snimka postrojavanja navijača, na jednom se kratko vidi udarac policajca pendrekom.\n- Žandarmerija je zaustavila autobus u kojem su bili navijači i momci nisu pravili nikakve probleme, policija ih je izvela napolje, počela da ih prebija baca na pod i hapsi, a uz to policajac pored nije dozvoljavao ljudima da snimaju - napisano je na stranici uz poruku autora snimka koji je želeo da ostane anoniman.\nCrveno-beli su osvojili titulu prvaka države 33. put u istoriji, a navijači Crvene zvezde osvajanje pete uzastopne titule u fudbalu slavili su tradicionalno na Kalemgdanu kod Beogradskog pobednika.\nKorteo u kojem je više hiljada navijača crveno-belih krenuo je sa stadiona, preko Slavije do Kalemegdana. Jako policijsko obezbeđenje od nekoliko "marica" pratilo je sve vreme pristalice crveno-belih. Do incidenta je došlo na uglu Kneza Miloša i Kralja Milana.\nZvezda je titulu overila u poslednjem kolu, pobedom od 3:1 protiv Voždovca.\nVIDEO Crvene ulice Beograda od bakljade zvezdaša\nCrvene ulice Beograda od bakljade zvezdaša\nDelije Policija FK Crvena zvezda


Nove investicije u tuzlanskoj „Solani“: Izvoze 85 posto proizvoda, traže podršku vlasti – TuzlaInfo.ba\nNove investicije u tuzlanskoj „Solani“: Izvoze 85 posto proizvoda, traže podršku vlasti\n25/08/2014 | 7:47\nFabrika soli Tuzla “Solana” je zakoračila u važan investicioni ciklus, koji je počeo obnavljanjem trafo-stanice, izgradnjom visokoregalnog skladišta, pripremama za izgradnju savremenog rinfuznog skladišta, što će u konačnici rezultirati novom fabrikom soli.\nOd vlasti traže omogućavanje većeg udjela na domaćem tržištu, te da se osigura da rokovi plaćanja “Solane”, njenim dobavljačima, slanice, tehnološke pare i struje, budu u skladu s onima koje kupci imaju za isporučene “Solanine” proizvode, piše Indikator.ba.\nU posljednjih osam godina tuzlanska “Solana” je od tvornice koja je proizvodno i ekonomski bila na ivici opstanka izrasla u ekonomski respektabilnu firmu. Godišnje se proizvede oko 135.000 tona soli, 85 odsto proizvoda se izvozi.\nS obzirom na to da postoji izvršna presuda prema kojoj je Vlada TK na ime troškova korištenja prostorija zgrade “Sodaso” dužna “Solani” da isplati 296.000 KM dogovoreno je da se dinamika otplate duga dogovori i odvija shodno budžetskim prihodima.


OKS: Izlaz je u razgovorima, ne u medijskoj polemici - Soskanal\n» OKS: Izlaz je u razgovorima, ne u medijskoj polemici\nObjavio Bojan Pavlović 25/01/2015 - 14:38\nOKS: Izlaz je u razgovorima, ne u medijskoj polemici\nBEOGRAD - Olimpijski komitet Srbije (OKS) saopštio je danas da će pokušati da reši problem između Ministarstva omladine i sporta i Plivačkog saveza Srbije (PS S) nastao zbog uskraćivanja finansijskih sredstava plivačkom sportu.\n"OKS nema nameru da preispituje odluke Ministarstva omladine i sporta, niti da narušava autonomiju koju Plivački savez Srbije, kao nezavisna sportska organizacija ima. Kao krovna organizacija olimpijskih sportova u Srbiji, smatramo obavezom da pomognemo u nalaženju adekvatnog rešenja, koje će prvenstveno biti u interesu sportista, među kojima ima kandidata za osvajanje medalja na Olimpijskim igrama u Riju 2016", navodi se u saopštenju.\nIz Olimpijskog komiteta Srbije poručili su da polemika u medijima samo pogoršava nastalu situaciju, kao i da ta organizacija i MOS neće dozvoliti da programi vrhunskih plivača na bilo koji način trpe posledice.\n"Verujemo da budući razgovori mogu doneti pozitivne rezultate u najkraćem roku, kako bi sportisti neometano nastavili da se spremaju za izazove koji ih očekuju na putu do Rija 2016, posebno imajući u vidu neospornu podršku koju Vlada Republike Srbije i MOS kroz programe finasiranja u kontinuitetu daju olimpijskim sportovima", kaže se u saopštenju Olimpijskog komiteta Srbije.\nMinistarstvo omladine i sporta nedavno je izuzeo PŠ iz budžetskog finansiranja za naredne dve godine, jer je pravosnažno osuđen od nadležnog suda zbog kršenja Zakona o sportu.


Touring Bird: Google izbacio novu aplikaciju za putovanja - Daljine.rs\nPostoje alati i aplikacije koje nam olakšavaju otkrivanje mesta koje vredi doživeti, a jedan od takvih je i novi Google-ov turistički sajt Touring Bird. Čak i kada retko putujemo, u toku priprema događa se da najmanje vremena i pažnje posvetimo sastavljanju detaljnog plana obilazaka turističkih atrakcija koje nas zanimaju, tako da će ova aplikacija pomoći svakome da se snađe i organizuje.\nAplikacija Touring Bird, poslednji proizvod eksperimentalnog programa Area 120, za vas će izlistati atrakcije, aktivnosti i savete za 20 svetskih metropola poput Amsterdama, Berlina, Bostona, LA, Madrida, Nju Delhija, Njujorka, Praga i Toronta.\nOsim korisnih informacija, preko ovog sajta moći ćete i da rezervišete mesto na nekoj turističkoj turi ili ostvarite popust.\nNa primer, ako ste se uputili u Barselonu, u odeljku Top lokacije na ovom sajtu naći ćete zanimljive činjenice od Sagrada Familiji, među kojima možete naučiti razne podatke o ovoj crkvi, naći linkove ka opcijama za kupovinu ulaznica i pročitati savete lokalaca o tome šta biste još interesantno mogli da obiđete ili radite u blizini.\nAko ste se uputili u Barselonu, u odeljku Top lokacije na ovom sajtu naći ćete zanimljive činjenice od Sagrada Familiji\nOvaj sajt, dostupan i na računaru i na mobilnom telefonu, koji odlikuje prelep dizajn raspolaže sa pointerima koji će vam u svakom gradu pomoći da steknete ideju o tome šta biste tamo mogli da vidite, probate ili radite. Takođe, postoji mnogo lista besplatnih aktivnosti i tura za obilazak znamenitosti, što je prilično bitno za vaš budžet.\nSjajna Google-ova aplikacija iste namene je i Google Trips, koja ne samo da vam nudi znamenitosti koje treba da posetite, već sa vašeg Gmail-a preuzima informacije o hotelima i letovima koje ste rezervisali, i na osnovu njih sastavlja vaš itinerer.\nNešto slično možete naći i na sajtu Lonely Planet koji je napravio aplikaciju za Android i IOS, koja se zove Guides, sa informacijama o više od 220 gradova, što je cifra koju će u jednom momentu dostići i Google-ov Tourning Bird, budući da je najavljeno da će uskoro ubaciti još gradova u svoju bazu.\nNa sajtu možete naći i jeftine karte za sve turističke atrakcije\nS obzirom na to da se nikada do sada nije u svetu više putovalo, logičan je potez velikih kompanija da aplikacijama uđu na tržište putovanja i turizma uopšte, a da li će Google iskoristiti svoj monopolski položaj i proširiti ga na ovo tržište, ostaje da vidimo.


Dan belog štapa (VIDEO) – ZoomUe\nby Vesna Đurović · 15 октобра, 2020\nUŽICE-Savez slepih Srbije, zajedno sa svojim lokalnim organizacijama i ustanovama za slepe i ove godine obeležava 15. oktobar, svetski Dan belog štapa, čime se pridružuje celokupnom pokretu slepih Evrope i sveta. Ovu priliku ikoristili su i u Užicu da ukažu na brojne probleme sa kojima se svakodnevno susreću slepe i slabovide osobe u našoj zemlji.\nKorisnici belog štapa suočavaju se sa problemom nepristupačnog okruženja, što uključuje ne samo pristup javnim objektima, već i pristupačnu saobraćajnu infrastrukturu i nebezbedne trotoare. Celokupno osoblje koje radi u saobraćaju treba edukovati kako da se ponaša prema slepim osobama koje se samostalno kreću, kao i prema onima koje imaju pratioca.\nU članu 9 Konvencije Ujedinjenih nacija o pravima osoba sa invaliditetom od država-potpisnica se traži da osobama sa invaliditetom, pa tako i slepim osobama, omoguće dostupno okruženje, pa samim tim i veću samostalnost u okviru zajednice. Ovo se omogućava primenom univerzalnog dizajna, što uključuje i dostupnost uređaja i aplikacija za računare i mobilne telefone kako bi slepi preko svojih čitača ekrana mogli nesmetano da ih koriste.\nPosmatrajte nas kroz naše sposobnosti a ne kroz invaliditet koji imamo i pružite nam šansu da budemo jednaki članovi zajednice u kojoj živimo,navodi se u saopštenju Saveza slepih.\nTags: dan belog stapauzice\nPreporuka ariljskog Kriznog štaba\nNext story Apel dobrovoljnim davaocima\nPrevious story Počelo ispitivanje zadovoljstva komunalnim uslugama u Čajetini


Pronadjena rekordna količina neeksplodiranih sredstava : Nadlanu.com\nPronadjena rekordna količina neeksplodiranih sredstava\nObjavljeno 27. avg 2012. / 12:13:06\nPARAĆIN, 27. avgusta 2012. (Beta) - Ruski i srpski demineri su na lokaciji "Paraćin 4" pronašli oko 9.000 komada raznih vrsta neeksplodiranih ubojnih sredstava, što je najviše od početka razminiranja Karadjordjevog brda 2009. godine, izjavio je agenciji Beta direktor Centra za razminiranje Petar Mihajlović.\nU vojnom magacinu na Karadjordjevom brdu 19. oktobra 2006. godine eksplodiralo je 1.300 tona ubojnih sredstava. Za prve tri godine razminiranja pronadjeno je i bezbedno uništeno oko 2.000 neeksplodiranih ubojnih sredstava.\nHumanitarno razminiranje na lokaciji "Paraćin 4", površine 60 hektara, počelo je polovinom marta i trajaće još nekoliko dana.\nMedju pronadjenim granatama bila je i jedna avionska bomba iz Drugog svetskog rata od 250 kilograma, kao i sedam avionskih bombi teških 50 kilograma koje su, zajedno sa oko 2.400 neeksplodiranih ubojnih sredstava, ekipe Sektora za vanredne situacije MUP-a Srbije uništile na vojnom poligonu Nikinci 9. avgusta.


Zahvalnice volonterima sa Samita Kine i 16 zemalja centralne i istočne Evrope\nOko 200 volontera koji su bili angažovani na Samitu Kine i 16 zemalja centralne i istočne Evrope, održanom sredinom decembra prošle godine, uručene su sinoć zahvalnice na svečanosti u Skupštini grada. Svečanom uručenju zahvalnica prisustvovali su potpredsednica vlade i ministarka građevinarstva, saobraćaja\nKategorija: Vesti Objavljeno 19 februar 2015\nDatum poslednje izmene 19 februar 2015\nOko 200 volontera koji su bili angažovani na Samitu Kine i 16 zemalja centralne i istočne Evrope, održanom sredinom decembra prošle godine, uručene su sinoć zahvalnice na svečanosti u Skupštini grada. Svečanom uručenju zahvalnica prisustvovali su potpredsednica vlade i ministarka građevinarstva, saobraćaja i infrastrukture Zorana Mihajlović i gradonačelnik Siniša Mali, koji su se zahvalili volonterima na trudu i predanom radu kojim su doprineli da Samit bude uspešan. Potpredsednica vlade se volonterima zahvalila na, kako je rekla, velikom trudu, vrednoći, požrtvovanosti kao i “za sliku koju su učesnici Samita poneli iz Srbije gledajući upravo u njihova lica”. Mihajlović je istakla da su možda upravo volonteri doprineli da se naprave dobri sporazumi i da rezultati samog Samita budu sjajni. Takođe je poručila da treba da rade zajedno i da, kada se zaposle, ne zaborave bez obzira na to koliko godina imaju, da uvek treba pomagati da se neki poslovi obave za zemlju bez obzira na cenu.\n- To nije pitanje cena i plata, nego pitanje volje, želje i ljubavi prema zemlji. Vi ste ono lepo i pametno lice Srbije, budućnost zemlje i oni koji će je uskoro voditi - rekla je Mihajlović.\nSiniša Mali je, zahvaljujući se volonterima, istakao da zna da su učesnici Samita bili zadovoljni i da su iz Beograda poneli puno lepih iskustava, za šta veliki deo zasluga imaju volonteri.\n- Vašim radom i zalaganjem, vremenom koje ste posvetili Samitu doprineli ste njegovom uspehu - poručio je Mali volonterima i dodao da veruje da će im znanja koja su stekli tokom Samita biti korisna u budućim karijerama.\nPredstavnica volontera Jovana Radovanović rekla je da je volonterizam aktivnost koja ispunjava, ali i vid društveno korisnog angažovanja kojim mladi sami utiču na razvoj društva i promene koje očekuju.\n- Naša omladina nije pasivna, samo nam treba šansa. Hvala vladi što nam je omogućila da učestvujemo u organizaciji Samita tokom kojeg smo mnogo naučili - rekla je Jovana.\nMladi volonteri su rekli da je učestvovanje u organizaciji Samita za njih bilo izuzetno iskustvo te da svima preporučuju da se prijavljuju za volontiranje u narednim sličnim akcijama.\nStudentkinja psihologije Marija Perković za volontiranje se prijavila preko OKS-a iz, kako kaže, želje da stekne iskustvo u organizaciji velikih događaja.\n- Ovo je bilo divno iskustvo i svima ga preporučujem, nije mi bilo ni malo naporno da radim tih dana - ističe Marija.\nJelena Protić, studentkinja master studija računarstva u društvenim naukama prijavila se na konkurs za volontere, jer je želela da upotpuni njeno praktično znanje, ali i da usavrši znanje kineskog jezika koji uči odnedavno.\n- Prijavila sam se preko Kancelarije za mlade, a bila sam zadužena za transport učesnika. Upoznala sam mnogo ljudi i ovo je bilo predivno iskustvo - kaže ova volonterka.\nI njihov “kolega” Nandor Ljubanović, student Visoke turištičke škole u Beogradu, slaže se da je učešće u organizaciji Samita bilo neponovljivo iskustvo.\n- Volontirao sam jer sam osetio da mogu da doprinesem samoj konfereniciji, ali i da uradim nešto pozitivno za svoju zemlju. Imao sam priliku iz prve ruke da vidim kako je sve to organizovano i bilo je to divno iskustvo - kazao je Ljubanovi\nTreći samit šefova vlade Kine i 16 zemalja centralne i istocne Evrope kao i Četvrti ekonomsko-trgovinski forum održan je u Beogradu sredinom decembra.\nSledeća ⇨ Konferencija „Aktivnosti i događaji u 2015“ na Beogradskom sajmu\nPrethodna ⇦ Saradnja NIS-a i kineske kompanije SINOCHEM


Demokratska organizacija mladih: Prezentacija projekta „Zaplovimo zajedno“\nSrijeda, 09 Mart 2011 19:21\nU Prvoj osnovnoj školi, učenicima 6. razreda devetogodišnje škole u utorak, 08. marta, prezentiran je projekat „Zaplovimo zajedno“ u organizaciji Demokratske organizacije mladih. Prezentacijom su obuhvaćene teme „Pubertet“ i „Anatomija i fiziologija muškog i ženskog reproduktivnog sistema“. Prezentacija ima za cilj da upozna učenike o promjenama koje se dešavaju u pubertetu kod dječaka i djevojčica.\nProjekat se realizira uz pomoć Njemačkog društva za tehničku saradnju koji su nosioci projekta, Demokratske organizacije mladih, kao partneri na projektu, te u saradnji sa Općinom i Domom zdravlja koji učestvuju u implementaciji projekta.\nBila je ovo prva u nizu prezentacija Demokratske organizacije mladih, a sa planiranim aktivnostima, odnosno sa drugom fazom ovog projekta nastavljaju u aprilu mjesecu.\nTrenutno aktivnih Gostiju: 189 i Članova: 21\nTi si ovdje: Vijesti - Velika Kladuša - Demokratska organizacija mladih: Prezentacija projekta „Zaplovimo zajedno“


30.11.2018 | Info\nPotrebno je razvijati svest ljudi u Srbiji o potrebi osiguranja, zaključeno je danas na zatvaranju konferencije Srpski dani osiguranja, na kojoj je iznet i podatak da je samo 10 do 12 odsto obradivih površina u Srbiji osigurano.\nImamo veliki zadatak da priđemo na pravi način sadašnjim, ali i budućim klijentima, pre svih generaciji studenata i srednjoškolaca, koji imaju dovoljno inovacija u svojim glavama da pomognu razvoj osiguranja, a koji su i naši budući klijenti, rekao je potpredsednik UO Udruženja osiguravača Srbije Dragan Filipović.\nImamo veliki izazov kako da sprečimo da osiguravajuće kuće ne gube pare prodajom polisa, a opet da naši poljoprivredni proizvođači budu zadovoljni kad kupe polisu, rekao je on.\nSamo 10 do 12 odsto obradivih površina je pod osiguranjem, što je izuzetno malo, svi ostali nisu osigurani. Moramo sa državom zajedno da pronađemo način kako ćemo u ovom segmentu još više da radimo, ukazao je Filipović.\nNa konferenciji su bili prikazani i katastrofalni događaji u svetu i u Srbiji, a zaključak je da je i tu potrebno da se ostvari jedinstvo osiguranja i države, kako bi bile sprečene buduće velike štete u poplavama, zemljotresima, klizištima, bujicama, saopštilo je Udruženje osiguravača.\nNaglašeno je da je 2005. u sistemu dobrovoljnog zdravstvenog osiguranja, bilo 20 ustanova, a da je danas uključeno više od 700 zdravstvenih ustanova, što je potencijal na kojem je potrebno raditi.\nNa panelu o dobrovoljnom zdravstvenom osiguranju rečeno je i da bi novi zakon o zdravstvenom osiguranju, trebalo da bude na Vladi iduće nedelje, posle čega ulazi u skupštinsku proceduru.\nAnketa o strukturi poljoprivrede u Podunavlju i Braničevu privodi se kraju


Evropsko univerzitetsko debatno prvenstvo u Beogradu - Dan u Beogradu\nNaslovna » BG svaštara » Evropsko univerzitetsko debatno prvenstvo u Beogradu\nEvropsko univerzitetsko debatno prvenstvo u Beogradu\nNeko drugi 3. avgust 2012. BG svaštara Postavite komentar\nEvropsko univerzitetsko debatno prvenstvo, najveće studentsko akademsko takmičenje na Starom kontinentu, biće održano u Beogradu od 5. do 11. avgusta.\nTokom sedmodnevne debate, više od 600 najboljih studenata iz čitave Evrope, u 220 ekipa, učestvovaće u interaktivnoj kulturnoj i akademskoj razmeni ideja i argumenata. Prvenstvo organizuju Udruženje studenata i profesora „Otvorena komunikacija“ i Univerzitet u Beogradu, uz finansijsku podršku grada Beograda, Ministarstva omladine i sporta i Fonda za otvoreno društvo.\nČlanica Gradskog veća Milena Bićanin rekla je da je debata u mnogim razvijenim zemljama uveliko uvrštena u obrazovni program.\n– Sloboda govora je jedna od najznačajnijih ljudskih tekovina i ovo je prilika da značaj javne debate putem medija uđe u domove svih nas koji živimo u ovom gradu i da shvatimo da imati pravo na slobodno mišljenje znači kvalitetno korišćenje tog prava – istakla je Milena Bićanin.\nMilan Vignjević, predsednik „Otvorene komunikacije“, istakao je da će Beograd tom prilikom biti domaćin najboljim studentima sa prestižnih univerziteta, poput Oksforda, Kembridža i Londonske škole ekonomije.\n– Ovo prestižno takmičenje prvi put je organizovano 1999. godine u holandskom gradu Roterdamu i okuplja aktivne, obaveštene i najslobodoumnije studente. Zahvaljujući razvijenoj debatnoj tradiciji pojedinih zemalja, predstavlja značajno okupljanje budućih lidera Evrope tokom kojeg imaju priliku da raspravljaju o aktuelnim temama od globalnog značaja – socijalnih, ekonomskih, sigurnosnih, ekoloških i drugih nerešenih pitanja u društvu – rekao je Vignjević.\nSvečano otvaranje Evropskog univerzitetskog debatnog prvenstva biće organizovano 5. avgusta u 20 časova turističko-kulturnom parku „Replika Terazija“ na Novom Beogradu, dok će prve runde takmičenja biti održane u Kolarčevoj zadužbini, na Filozofskom, Filološkom i Pravnom fakultetu. Polufinala će biti održana 9. avgusta u Domu Narodne skupštine, a finale dan kasnije u Ekspo centru. (Beoinfo)\nTagovibg svaštara dub studenti\nPrethodni „Parkiraj i bicikliraj“ i na parkiralištu „Sava centar“\nSledeći Beograd dobija javne česme po želji građana


Nemam informaciju da li je nekadašnji ministar za povratak i zajednice Vlade Kosova Aleksandar Jablanović ponovo na čelu Srpske liste, ali će poslanici Pokreta socijalista (PS) uvek biti u poslaničkom klubu koji podržava Vlada Srbije, kaže ministar za rad, zapošljavanje i boračka pitanja Aleksandar Vulin.\nNa pitanje novinara da li je Aleksandar Jablanović na čelu Srpske liste Vulin je rekao da je video tu vest, i da će poslanici PS uvek biti u poslaničkom klubu koji podržava Vlada Srbije.\n- Šta Vlada Srbije bude rekla ko je na čelu Srpske liste, taj će biti na čelu liste. Za mene je to jedina istina i to je jedina istina za poslanike Pokreta socijalista - naveo je Vulin, koji je i predsednik PS.\nDirektorka kancelarije za registraciju političkih subjekata u Centralnoj izbornoj komisiji Kosova Miradija Mavrići potvrdila je danas da je prenela dužnost sa dosadašnjeg predsednika Srpske liste Slavka Simića na ranijeg Aleksandra Jablanovića.\n- Sve je obavljeno regularno, legitimno i legalno. A ranije, Jablanović je preneo ovlašćenja na Simić, koje je sada vratio na sebe - rekla je Mavrići, istakavši da je to urađeno 3. aprila.\nJablanović je ranije bio ministar za povratak i zajednice Vlade Kosova, ali ga je smenio premijer Kosova Isa Mustafa nakon izjave u kojoj je rekao da su učesnici napada na autobus sa Srbima koji su išli na groblje u Đakovicu "divljaci".\nPosle toga, Jablanović je prešao da radi u Ministarstvo za rad, zapošljavanje, boračka i socijalna pitanja Vlade Srbije, a dao je ostavku posle hapšenja njegovog brata, i to u vozilu Vlade Srbije.


Uprava za sprečavanje pranja novca ispituje firme i ljude povezane s Đilasom | Direkt.rs\nPočetna Politika Uprava za sprečavanje pranja novca ispituje firme i ljude povezane s Đilasom\nUprava za sprečavanje pranja novca ispituje firme i ljude povezane s Đilasom\nUprava za sprečavanje pranja novca Srbije danas je objavila da proverava podatke pravnih i fizičkih lica povezanih sa privrednim društvom Ascanius LTD i Draganom Đilasom.\nNa sajtu Uprave je objavljeno da su preduzete „aktivnosti prikupljanja podataka, informacija i dokumentacije u zemlji i inostranstvu u cilju provere bitnih finansijskoobaveštajnih podataka koji ukazuju na sumnju u pranje novca, utaju poreza i prikrivanje stvarnog vlasništva od strane pravnih i fizičkih lica povezanih sa privrednim društvom Ascanius LTD i Draganom Đilasom“.\nZvaničnici Srbije su prethodnih dana tvrdili da je na Dragana Đilasa registrovana firma Ascanius LTD i da je on ovlašćeni korisnik računa u bankama u inostranstvu.\nĐilas je to demantovao i najavio da će zbog „falsifikovanja dokumentacije“ o navodnom računu na Mauricijusu podneti krivičnu prijavu protiv predsednika Srbije Aleksandra Vučića.\nOn je rekao i da će krivične prijave podnet i protiv glavnog urednika „Večernjih novosti“ Milorada Vučelića, njihovog istraživačkog tima koji je objavljivao dokumenta, šefice informativne službe SNS Vladanke Malović, ministra finansija Siniše Malog i „svih koji su iznosili laži o njemu“.


Joksimović: Prvo otvaranje poglavlja 23, 24 i 35 - EU Konvent\nHome Uncategorized Joksimović: Prvo otvaranje poglavlja 23, 24 i 35\nPolitička poglavlja, 23, 24 i 35 bi trebalo da budu prva koja će se otvoriti ove godine u procesu pridruživanja Evropskoj uniji, izjavila je danas ministarka bez portfelja zadužena za evrointegracije Jadranka Joksimović, ponovivši da bi Srbija mogla da postanje članica EU „za 5-6 godina“.\nJoksimović je, gostujući na RTS-u, podsetila da je prošle godine najavljivano da će prvo biti otvoreno poglavlje 32, koje se odnosi na finansijsku kontrolu, ali je istakla da je ipak preovladao stav da se prvo razgovara o političkim poglavljima – 23, 24 i 35. „Ove godine očekujem da zaista, u relativno skorije vreme, budu otvorena poglavlja za koja radimo akcione planove, a to su 23 i 24„, rekla je Joksimović.Na pitanje da li Nemačka insistira da se prvo otvori poglavlje 35, koje se odnosi na normalizaciju odnosa sa Prištinom, Jokismović je dodala da veruje da će i ono biti otvoreno „u nekoj kombinaciji“.\n„Nemačka ima rezoluciju Bundestaga, usvojenu pre godinu dana, a koja kaže da poglavlje 35 treba da bude među prvima, tako da ja ne vidim to kao rigidan stav. Verujem da ćemo u nekoj kombinaciji svakako moći uskoro da krenemo s tim poglavljem„, rekla je ona.\nPrema njenim rečima Vlada nije promenila prioritete postavljene na prvoj međuvladinoj konferenciji Srbije i EU na kojoj je kao cilj postavljeno da se posao oko pristupanja EU završi do 2018., a punopravno članstvo do 2020.\n„Nismo promenili ciljeve. Do 2018. imamo nacionalni plan za usvajanje pravnih tekovina EU, što znači da do kraja 2018. naše zakonodavstvo treba da bude u potpunosti usklađeno sa evropskim. Onda ide faza adaptacije, pa ratifikacije u parlamentima. Realno je 5-6 godina procesa da bismo eventualno mogli da postanemo članica EU„, poručila je Joksimović.\nMinistarka je dodala i da očekuje od Brisela razumevanje povodom najave premijera Srbije da se „na sto“ stavi pitanje imovine na Kosovu i Metohiji, odnosno pitanje rudarskog basena Trepča.\n„Očekujem da će biti razumevanja, jer su Vlada i premijer demonstrirali snažnu političku volju da se jedna od najvećih evropskih tekovina, svojina, postavi kao važno pitanje Briselskog sporazuma, pa tek onda da vidimo kako će se stvari odvijati„, rekla je Joksimović.\nOna je ocenila da nedavne nesuglasice između šefa Delegacije EU u Srbiji Majkla Devenporta i premijera Srbije Aleksandra Vučića nisu dramatične, već da predstavljaju otvoren i pošten dijalog koji samo može da unapredi odnose.\nOsvrnuvši se na prethodnu godinu, Joksimović je ocenila da su nju obeležile reforme i veliki trud Vlade na stvaranju uspešne i moderne države.\n„Ne vodimo reforme kako bismo obarali rekorde u otvaranju poglavlja, već da bismo, ako možemo, oborili rekord po uspešnim reformama. I čini mi se da građani sada na zreo i ozbiljan način prihvataju taj put ka EU i da vide da su reforme normalan uslov da sutra pripadnemo porodici evropskih naroda i EU„, zaključila je Joksimović.


Reciprocitet prema Srbiji, kroz CEFTA sporazum - Kosovo Online\nReciprocitet prema Srbiji, kroz CEFTA sporazum\n7. Novembar 2019. • 20:35\nSve mere koje je Srbija preduzela u odnosu na Kosovo, zauzvrat, mogu imati efekat nametanja recipročnih mera od strane Kosova u odnosu na Srbiju. Ovo su najavile dve stranke koja trenutno razgovaraju o formiranju buduće Vlade Kosova, Pokret Samoopredeljenje i Demokratski savez Kosova.\nMere reciprociteta, prema rečima zvaničnika ove dve političke stranke, mogle bi zameniti taksu od 100 odsto koju je odlazeća kosovska vlada od novembra 2018. uvela na uvoz robe iz Srbije i Bosne i Hercegovine.\nLider Pokreta Samoopredeljenje Aljbin Kurti, koji je ujedno i kandidat za premijera Kosova, već je nekoliko puta izjavio da je spreman da zameni stopostotnu taksu sa merom reciprociteta.\nTe mere će, prema njegovim rečima, uključivati slične akcije Kosova u odnosu na Srbiju u vezi sa trgovinom robom, sertifikatima o proizvodnji robe, registarskim tablicama, bilo da se radi o prometu putnika ili robe, univerzitetskim diplomama, špediciji i slično.\nSytrime Dervišoli, direktor Odeljenja za trgovinu u Ministarstvu trgovine i industrije, kaže za Radio Slobodna Evropa da u međudržavnoj trgovini nisu dobrodošli ni takse ni reciprocitet.\nMeđutim u trenutku, kako kaže, kada jedna država počinje da menja svoje ponašanje prema drugoj, sa kojom ima ugovorne trgovinske odnose, kao što je Kosovo imalo sa nekim zemljama u regionu putem Centralnoevropskog sporazuma o slobodnoj trgovini (CEFTA), onda je dozvoljeno da iste mere primeni država koja je oštećena.\n“Reciprocitet treba da se primenjuje samo u onim slučajevima kada jedna zemlja drugačije tretira drugu. Na primer, Srbija i Bosna i Hercegovina primer su nepoštene trgovinske prakse prema Kosovu, na to može da uzvratiti i Kosovo. Uvek govorim u skladu sa međunarodnom praksom. Srbija ne priznaje kosovske registarske tablice, takođe ne priznaje komercijalna dokumenta, onda i Kosovo može iste mere primeniti na navedene države”, objašnjava Dervišoli.\nSa druge strane, predstavnici poslovne zajednice i ekonomski eksperti daju različite ocene primene mera, bilo tarifnih, bilo recipročnih.\nArian Zeka, izvršni direktor pri Američkoj privrednoj komori u Prištini, kaže da postoje prepreke u trgovini između zemalja u regionu, ali ističe da je svaka tarifna ili necarinska barijera suprotna duhu i obavezama koje je Kosovo preuzelo potpisivanjem Sporazuma o slobodnoj trgovini.\n“Poziv Američke privredne komore Ministarstvu trgovine i industrije i Vladi Kosova bio je da se ti mehanizmi koriste u okviru sporazuma CEFTA, koji predviđaju rešavanje bilo kakvog trgovinskog spora između strana u sporazumu”, rekao je Zeka za Radio Slobodna Evropa.\nCEFTA takse Kosovo Srbi\nSL: Potrebno najhitnije ukinuti takse i nastaviti dijalog\nDelegacija Srpske liste predvođena predsednikom Goranom Rakićem i potpredsednicima Daliborom Jevtićem i Igorom Simićem održala je danas sastanak sa specijalnim predstavnikom američkog državnog sekretara za Zapadni Balkan Metjuom Palmerom i ambasadorom SAD u Prištini Filipom Kosnetom.\nIzvestilac za Kosovo: Nema razloga za odlaganje viza za Prištinu, ukinuti takse Beogradu\nVučić o Palmerovim izjavama: Da povuku takse, a mi da priznamo Kosovo? To podseća na šalu


Skupština Beograda sutra o rebalansu budžeta za 2019. godinu - Beograd - Dnevni list Danas\nPočetna » Beograd » Skupština Beograda sutra o rebalansu budžeta za 2019. godinu\nSkupština Beograda sutra o rebalansu budžeta za 2019. godinu\nSkupština Beograda sutra će održati sednicu na čijem dnevnom redu je rebalans budžeta za 2019. godinu.\n0Piše: Beta 03. marta 2019. 10.40\nSednica je trebalo da se održi 25. februara, ali je odložena jer odbornici predložene izmene u budžetu grada nisu dobili sedam dana pre sednice, kako je Poslovnikom predvidjeno, te nisu imali dovoljno vremena da se pripreme.\nNa dnevnom redu sednice je i odluka o zaduženju Grada za finansiranje kapitalnih investicionih radova, zatim odluka o utvrdjivanju obima sredstava za vršenje poslova Grada i gradskih opština, kao i odluka o odredjivanju prihoda koji pripadaju Gradu, odnosno gradskim opštinama u ovoj godini.\nZatim predlog odluke o reprogramu i uslovima otpisa dela dospelog duga po osnovu naknade za uredjivanje gradjevinskog zemljišta, kao i izmenu Odluke o postavljanju bašta ugostiteljskih objekata na teritoriji Grada.\nNa dnevnom redu je i nekoliko predloga planova detaljne regulacije, a odbornicima će biti predstavljena i informacija o sprovedenom postupku za izbor partnera za osnivanje zajedničkog privrednog društva za rekonstrukciju i upravljanje objektima JP „Sava centar“.\nSkupština Beograda u petak o predloženom budžetu za 2020. godinu


Počela prinudna naplata dugova: Dobojska bolnica dužna 25,5 miliona KM, UKC preko 50 miliona – Glas Regije\nPočela prinudna naplata dugova: Dobojska bolnica dužna 25,5 miliona KM, UKC preko 50 miliona\nPoreska uprava RS-a počela je sa prinudnom naplatom poreza i doprinosa od zdravstvenih ustanova u Republici Srpskoj čiji ukupan dug premašuje 210 miliona maraka, piše Capital.\nDug Univerzitetskog kliničkog centra (UKC) RS i devet bolnica na kraju januara ove godine premašio je 170 miliona KM, dok su dospjele, neizmirene obaveze domova zdravlja gotovo 41 milion KM, prenosi Faktor.\nPoreska uprava RS-a dostavila je odgovore na zastupnička pitanja o dugovanjima nekoliko bolnica i svih domova zdravlja na kraju prošle godine u RS-u, ali se iz njihovog najnovijeg izvještaja vidi da su zdravstvene ustanove i u ovoj godini nastavile da gomilaju dugove.\nUbjedljivo najveći poreski dužnik je Univerzitetski klinički centar RS koji je na kraju januara ove godine imao 57,7 miliona KM duga, a slijede ga Bolnica Istočno Sarajevo sa 30 miliona, dobojska bolnica “Sveti apostol Luka” sa 25,5 miliona te Univerzitetska bolnica Foča sa 20,6 miliona KM. Domovi zdravlja, njih 54, na kraju prošle godine su dugovali 40,9 miliona KM, a među najvećim dužnicima su domovi zdravlja u Trebinju, Foči i Bileći.\nMeđutim, iz odgovora PURS vidljivo je da zdravstvene ustanove nisu poštovale rješenja Ministarstva finansija RS-a o odgođenom plaćanju te da i po tom osnovu imaju neizmirene obaveze.\n« Vlast zadovoljna, kladionice najavile ključ u bravu\nBROD: U požaru izgorjelo sijeno u pomoćnom objektu »\n19. Maja 2019., 19:16


U BiH još 61 osoba zaražena koronom\nIzvor: Radio 021, 12.Jun.2020, 22:51\nMinistarstvo civilnih poslova BiH saopštilo je da je u BiH zabeležen 61 novi slučaj zaraze korona virusom, čime je broj obolelih od početka pandemije povećan na 2.893.\nDanas su od posledica korona virusa u BiH preminule dve osobe, tako da je broj žrtava porastao na 163. Od bolesti se oporavilo ukupno 2.119 osoba.\nOd početka pandemije >> Pročitaj celu vest na sajtu Radio 021 << u BiH je testirano ukupno 75.171 osoba, od čega je na koronavirus bilo pozitivno 1.607 osoba u RS, 1.266 u Federaciji BiH i 20 u Brčko distriktu.\nU RS je preminulo 118 osoba, u Federaciji BiH 41, a u distriktu Brčko četiri.\nPoslednjih dana ponovo je porastao broj obolelih od koronavirusa. Krizni štab Ministarstva zdravstva Federacije BiH danas je doneo novu naredbu i preporuke koje će se primjenjivati od nedelje, 14. juna.\nNaredbom su opšinski i gradski inspektori zaduženi da pojačaju inspekcijski nadzor u cilju kontrole sprovođenja mera i sprečavanja širenja kovida 19.\nKantonalnim štabovima ministarstava zdravlja data je mogućnost uvođenja i restriktivnijih mera ako procene da to zahteva epidemiološka situacija.\nNaredbom je naglašeno obvezno nošenje zaštitnih maski u zatvorenom javnom prostoru, kao i u otvorenom javnom prostoru, ako nije moguće održavati fizičku distancu od dva metra između osoba.\nFederalno ministarstvo zdravstva je danas dalo saglasnost Tuzlanskom kantonu i Kantonu Sarajevo za proglašenje epidemije zbog naglog povećanja broja zaraženih.


Isključenje grejanja moguće, ali uz saglasnost svih stanara\nM. D. 25. juna 2015. 11:00\nIsključenje stanova sa sistema daljinskog grejanja je tehnički moguće, ali bi oko toga trebalo da se saglase svi stanari zgrade, poručuju iz Udruženja toplana.\nPredsednik Upravnog odbora Udruženja toplana Dejan Stojanović rekao je da je, u zgradi od 20 ili 30 stanova, tehnički moguće sa daljinskog sistema grejanja isključiti jedan, dva ili pet stanova.\nMeđutim, u slučaju zahteva za isključenje, Ugovor o isporuci odnosno snabdevanju toplotnom energijom se ne bi raskidao u potpunosti, već bi bio potpisan aneks ugovora.\n„Zbog instalacija koje ostaju ili prolaze kroz određene stanove građana koji podnose zahtev za isključenje, a oni moraju da omoguće da se usluga pruži onima koji ostaju priključeni na sistem“, objašnjava Stojanović.\nUkoliko se jedan, dva ili nekoliko stanova isključi, to će neminovno uticati na kvalitet grejanja drugih domaćinstava, zato što su zgrade projektovane kao termo-tehničke celine.\nNajdramatičniji snimak rušenja stana na Vračaru\nNeverovatni Kinezi, podižu desetospratnu stambenu zgradu za jedan dan?…\nSamo u Kini: Za jedan dan izgradili zgradu od 10 spratova (video)\n„Postoji prolaz energije kroz zidove, pa zato i postoje pravila u nekim državama EU da su objekti kolektivnog stanovanja ne postoji mogućnost isključenja“, ukazuje Stojanović.\nZbog toga bi, kako je kazao, za isključenje sa daljinskog sistema grejanja trebalo da se slože svi stanari jedne zgrade.\n„To bi bilo logično, jer oni snose zajedničku sudbinu pod jednim krovom objekta kolektivnog stanovanja. Kod pojedinačnih objekata tu je situacija dosta relaksiranija, jednostavnija. Onaj ko ima jedno merno mesto i jedan kupac iza tog mernog mesta on se može isključiti i završiti na taj način svoj ugovorni odnos“, kaže predsednik UO Udruženja toplana.\nČak i kada se stan isključi sa mreže, računi će stizati, jer postoji deo zajedničkih troškova koji se odnose na proizvodni sistem, odnosno toplanu koja proizvodi energiju, kao i distributivni sistem kojim se energija emituje do krajnjih kupaca.\n„Deo troškova sistema mora se raspodeliti na sve kupce do dolaska do podstanice odnosno do dolaska do objekta. I to je taj deo koji se do sada nazivao delom fiksnih troškova i logika je potpuno identična kao kod električne energije ili gasa – taj deo troškova mora da se raspodeli na na sve kupce. A samo onaj deo energije koji plaćate pojedinačno može da se anulira isključenjem“, napominje Stojanović.\nStojanović je rekao da toplane i lokalne samouprave, u čijoj je nadležnosti grejanje, treba da nađu najpravičniji način da zajednički rešave nastale probleme, kako zbog onih koji ostaju na sistemu, tako i zbog onih koji će da se isključe.\nInače, u Srbiji, 58 gradova i opština imaju daljinske sisteme grejanja, a toplanama se sve češće javlju građani koji žele da isključe grejanje jer im je, kako navode, novi način obračuna znatno uvećao račune.


IMAMOVIĆ (SDA) POZIVA BDZS DA FORMIRAJU MANJINSKI POSLANIČKI KLUB — Bosnjaci.Net\nIMAMOVIĆ (SDA) POZIVA BDZS DA FORMIRAJU MANJINSKI POSLANIČKI KLUB\nObjavljeno: 06. May 2016. 17:05:34\nIMAMOVIĆ (SDA): Sa listom Albanaca Preševske doline u prošlom sazivu smo uspješno sarađivali u zajedničkom poslaničkom klubu, tako da nastavljamo saradnju. Pozivamo i dva poslanika BDZS da nam se priključe u formiranju nove poslaničke grupe\nPredsjednik Izvršnog odbora Stranke demokratske akcije (SDA) Sandžaka Enis Imamović pozvao je danas poslanike Bošnjačke demokratske zajednice Sandžaka (BDZS) da u Skupštini Srbije zajedno formiraju manjinski poslanički klub.\nOn je na konferenciji za novinare rekao da će ova stranka nastaviti saradnju sa Partijom za demokratsko djelovanje (PDD) Rize Halimija.\n“Sa ovom listom Albanaca Preševske doline smo u prošlom sazivu uspješno sarađivali u zajedničkom poslaničkom klubu, tako da nastavljamo saradnju. Pozivamo i dva poslanika BDZS da nam se priključe u formiranju nove poslaničke grupe”, rekao je Imamović.\nOn je ocijenio da su parlamentarni i lokalni izbori u Srbiji protekli “neregularno, u atmosferi prijetnji, ucjena i zastrašivanja“.\n“Izbore je obilježila i zloupotreba državnih resursa i mehanizama u izbornoj komapanji od strane partija vladajućeg režima, koje su širile atmosferu straha i pritisaka nad Bošnjacima. Mogu slobodno da kažem da su pobjednici ovih izbora Bošnjaci, jer smo u takvoj atmosferi uspjeli da opstanemo u svojoj borbi i da dobijemo četiri legitimna predstavnika u Skupštini Srbije”, rekao je Imamović.\nOn je kao primjer „brutalnog rušenja SDA Sandžaka” naveo rezultate monitoringa Biroa za društvena istraživanja (BIRODI) prema kojima je na Radio televiziji Srbije (RTS) tokom dvonedjeljnog praćenja (od 25. marta do 7. aprila) ova stranka jedini učesnik izbora koji je imao više negativnih, nego pozitivnih ili neutralnih priloga.\n“RTS je tokom ovog perioda objavila 382 priloga o SDA Sandžaka, od kojih se u 217 pominje u negativnom kontekstu, u 19 je predstavljena neutralno, a u preostalih 146 pozitivno. Sa druge strane, BDZS ni u jednom prilogu RTS-a nije predstavljena negativno, već je šest priloga o ovoj partiji neutralnog karaktera, a 226 pozitivnog”, rekao je Imamović.\nOn je na pitanje Sto plus radija o tome zašto na odborničkoj i poslaničkoj listi nema njihovog istaknutog člana Fuada Baćićanina rekao da je to na njegov lični zahtjev.\n“Baćićanin je i dalje naš aktivni i istaknuti član, nije došlo do nikakvog udaljavanja. Na njegov lični zahtjev nije na listi odbornika i narodnih poslanika, prije svega zbog privatnih obaveza, aktivnog učešća u radu Bošnjačkog nacionalnog veća, ali i ranijih neprijatnosti koje je imao kao odbornik u lokalnoj skupštini”, rekao je Imamović.\nSDA Sandžaka i BDZS su osvojile po dva poslanika na parlamentarnim izborima u Srbiji, 24. aprila, javlja radio Sto plus. (A. Bajrović)


Pašalić: Intenzivirati poljoprivrednu proizvodnju\n16/10/2019 | 17:45 ⇒ 20:05 | Izvor: SRNA\nMinistar poljoprivrede, šumarstva i vodoprivrede Republike Srpske Boris Pašalić ocijenio je danas u Rogatici da u ovoj lokalnoj zajednici ima pomaka u poljoprivrednom sektoru, pogotovo u proizvodnji sjemenskog krompira, mlijeka i mesa, ali je potreban intenzivniji razvoj ove oblasti.\n- Ministarstvo poljoprivrede, šumarstva i vodoprivrede Republike Srpske će u skladu sa svojom politikom i mjerama i dalje da ulaže u ovu opštinu i realizaciju novih projekata - poručio je Pašalić nakon sastanka sa načelnikom opštine Rogatica Miloradom Јagodićem.\nOn je rekao da resorno miistarstvo već ima tri konkretna plana za razvoj mljekarstva, proizvodnje mesa i prikupljanja i prerade maline na području rogatičke opštine.\nPrema njegovim riječima, dodatni napori biće uloženi u regulaciju korita rijeke Rakitnice, u šta je do sada uloženo oko tri miliona KM, a u planu je i novi projekat vrijedan oko 1,4 miliona KM.\nKada je riječ o šumarstvu, istakao je Pašalić, situacija u Šumskom gazdinstvu Sjemeć je odlična jer je to jedno od tri najbolja gazdinstva u Republici Srpskoj.\nOn je dodao da se na račune poljoprivrednih proizvođača u Rogatici godišnje uplati oko 600.000 KM direktnih podsticaja, od čega se oko 200.000 KM odnosi na podsticaj za proizvodnju mlijeka.\n- Za sjemenski krompir ide oko 100.000 KM, kao i za regresirani dizel, a sve ostalo ide na druge proizvodne troškove - precizirao je Pašalić.\nOn je najavio određene inicijative na planu navodnjavanja u ovoj lokalnoj zajednici, a konkretne površine odrediće lokalna uprava, budući da u posljednje vrijeme suše, ali i poplave, predstavljaju sve veći problem za poljoprivrednike i u Srpskoj i na ovom području.\nNačelnik opštine Rogatica Milorad Јagodić istakao je da je Ministarstvo poljoprivrede, šumarstva i vodoprivrede Republike Srpske veoma bitan faktor razvoja ove lokalne zajednice, što se naročito ispoljava kroz podršku projektima u oblastima poljoprivrede, šumarstva i vodoprivrede.\n- Naša saradnja sa Ministarstvom i njegovim službenicima i do sada je bila izuzetna - i na operativnom i na savjetodavnom nivou. Njihov rad zaista je za svaku pohvalu, a to potvrđuje i današnja posjeta Rogatici ministra Pašalića i njegovih saradnika - rekao je Јagodić.\nЈagodić je naveo da je Pašalića informisao o svim aktivnostima lokalne uprave na razvoju poljoprivredne proizvodnje, dodajući da je naišao na njegovo razumijevanje za sve probleme sa kojima se Rogatica susreće.\nOn je izrazio nadu da će saradnja biti unaprijeđena.\nProizvođač sjemenskog i merkantilnog krompira Ozren Planojević rekao je da je zadovoljan odnosom Vlade Republike Srpske, resornog ministarstva i lokalnih vlasti prema poljoprivrednim proizvođačima na području Rogatice.\nMinistar Pašalić rekao je da resorno ministarstvo želi da revitalizuje Centar za unapređenje poljoprivrede u brdsko-planinskom području na Sokocu, u kome bi se proizvodio bezvirusni sjemenski krompir.\n- Sada razmatramo mogućnost da ponovo izdvojimo taj centar kao zasebnu organizacionu jedinicu koja bi se bavila proizvodnjom bezvirusnog sadnog materijala krompira - rekao je novinarima Pašalić.\n- Mi smo imali potpunu podršku Vlade Srpske u revitalizaciji ovog centra, ali se u to uključio i FAO /Organizacija UN za hranu i poljoprivredu/ i Ministarstvo spoljne trgovine i ekonomskih odnosa u Savjetu ministara, ali nisu postignuti željeni rezultati. Mi smo opredijeljini da se ovaj centar registruje kao poseban institut u nadležnosti Vlade Srpske i sigurno bi tako imao budućnost - rekao je Bjelica.\nAdekvatnim politikama smanjen uvoz mesa i grožđa\n13:04 > Košarac: Uskoro izvoz ribe u Rusiju\n12:56 > Prosječna plata u avgustu 962 KM\n11:39 > Višković: Dodatnih pet miliona KM za investicije u poljoprivredi\n19:27 > Semberija: Berba ranih hibrida kukuruza (VIDEO)


Sadik obara transfer rekord, u junu potpisuje višegodišnji ugovor! - Partizan Video Materijal\nHome / FK Partizan / FUDBAL / Partizan / Sadik obara transfer rekord, u junu potpisuje višegodišnji ugovor!\nSadik obara transfer rekord, u junu potpisuje višegodišnji ugovor!\nPartizan Video Materijal уторак, новембар 05, 2019 FK Partizan, FUDBAL, Partizan\nCrno-beli nameravaju da obavežu Nigerijca trogodišnjom saradnjom i kasnije unovče njegove dobre igre.\nUkoliko nastavi sa partijama nalik onima koje je pružao do sada, naravno i za nijansu popravi efikasnost, Umar Sadik će i posle isteka pozajmice ostati fudbaler Partizana, jer klub iz Humske namerava da otkupi napadača od Rome. Nigerijcu će od juna 2020. godine biti ponuđen trogodišnji ugovor, ali će pre nego što se posao realizuje, čelnici crno-belih će svakako obaviti razgovor sa kolegama iz rimskog kluba.\nUkoliko sve prođe kako su zamislili, u Partizanu će aktivirati otkupnu klauzulu napadača, koja je definisana proteklog leta kada je angažovan na pozajmicu, a iznosi 1.600.000 €.\nOd dolaska u Beograd Sadikova vrednost na tržištu se gotovo duplirala i, prema podacima renomiranog fudbalskog portala „transfermarket” ona iznosi oko 2.500.000 € i dostigla je iznos iz 2016. godine, kada je Nigerijac važio za jednog od najerspektivnih mladih igrača u Italiji.\nTome su svakako doprinele dobre igre, ali i statistika u Partizanu, za koji je Sadik odigrao 21 utakmicu u svim takmičenjima, postigao 10 golova i upisao 8 asistencija, pružajući podjednako dobre partije i u domaćem takmičenju i u Evropi.\nPodsetimo, Sadik je u minulom letnjem prelaznom roku stigao u Humsku na pozajmicu iz Peruđe, ali je zvanučno vezan ugovorom sa Romom, kojoj su crno-beli isplatili 100.000 € ne bi li angažovali napadača.\nSa obzirom na činjenicu da za Sadika u ovom trenutlku postoje interesovanja sa više strana, u Humskoj smatraju da bi pravovremeno povlačenje poteza u vezi sa njegovim trajnim angažovanjem moglo da donese dobru zaradu u budućnosti.\nSadik obara transfer rekord, u junu potpisuje višegodišnji ugovor! Reviewed by Partizan Video Materijal on уторак, новембар 05, 2019 Rating: 5


Srpska opozicija za poništavanje neregularnih i pripremanje slobodnih i poštenih izbora | Srbija izbori 2020\n» Srpska opozicija za poništavanje neregularnih i pripremanje slobodnih i poštenih izbora\nSrpska opozicija saglasna je da je poništavanje neregularnih izbora i pripremanje slobodnih i poštenih izbora u skladu sa praksom u drugim zemljama Zapadnog Balkana jedini način da Srbija ne zapadne u ambis i dođe u grupu zemalja poput Severne Koreje, Belorusije i Turkmenistana, navodi se u saopštenju Saveza za Srbiju.\n– Srpska opozicija već duže od godinu dana poručuje građanima Srbije, režimu ali i predstavnicima Evrope da u našoj zemlji ne postoje uslov za fer i poštene izbore. Medijska situacija i ucene i pritisci na birače su bili ključni argumenti za to. U nedelju je ceo svet mogao da vidi kako izgleda i sam izborni dan u Srbiji. Rezultat je potpuno nelegitiman saziv Narodne Skupštine, bez ijedne opozicione stranke u parlamentu, što je slučaj bez presedana među zemljama Evrope i državama kandidatima za članstvo u EU – ističe se u saopštenju ove organizacije.\nKako dalje navode iz Saveza za Srbiju, zato su i logične ocene velikog broja međunarodnih zvaničnika da izbora u Srbiji nije bilo odnosno da su nedeljni izbori bili ruganje demokratiji.\n– Oglasili su se i mnogi ugledni ljudi iz Evrope potvrđujuci prethodne ocene Freedom House da je vlast hibridni režim i da je odgovornost za to iskljucivo na Aleksandru Vučiću. Navodi nezavisnih posmatračkih misija, navodi OEBS o neravnopravnoj zastupljenosti u medijima kao i brojni dokazi nezakonitog pritiska na birače i korišćenja javnih dobara u funkciji vladajuće stranke zahtevaju temeljnu promenu uslova u kojima se nalazi politički život u Srbiji. Srpska opozicija je na istim pozicijama i zahtevima već godinu dana. U ovakvim uslovima dalje propadanje Srbije je isključiva odgovornost Aleksandra Vučića – zaključuje se u saopštenju Saveza za Srbiju.


Punopravno članstvo u Evropskoj uniji, uz kompromisno rešenje za pitanje Kosova i Metohije, način je da ostvarimo cilj i našu zemlju učinimo uređenom i uspešnom i to bi značilo da jesmo na dobrom, na evropskom putu, izjavio je predsednik Srbije Aleksandar Vučić na svečanom prijemu povodom proslave Dana Evrope, u Skupštini grada Beograda.\n"Moramo još mnogo napora da uložimo u reforme, ne samo zato što to neko od nas traži, nego zato što znamo da to nama, našoj zemlji i našem narodu donosi boljitak. Posebno su važne reforme u oblasti vladavine prava kojima sada pristupamo, rekao bi, sa mnogo više odgovornosti", istakao je Vučić.\nOn je rekao i da "mi u Srbiji imamo nadu da će naša konkretna dostignuća na dugom i ne lakom putu do članstva biti adekvatno vrednovana i da će Srbija uz vašu podršku, pomoć, kritiku postati zemlja koju ćete rado videti kao ravnopravnog člana u evropskoj zajednici nacija".\nOn je rekao i da verujemo u to "da bismo i mi našom podrškom, pomoći i kritikom doprineli da EU postane još bolje mesto za život".\n"Evropu smatramo i svojom kućom i zato želimo da joj damo koliko možemo kroz doprinos miru i stabilnosti, ekonomski rast, regionalnu saradnju, kroz naše ideje za bolji život kod nas i kod naših komšija, kroz regionalno povezivanje, Berlinsku konferenciju i ono što mi nazivamo mini šengenom", naglasio je on.\nPrema njegovim rečima, u Srbiji postoji trka u tome ko će da kaže da je više za Evropu, a ko će ispod žita da kaže da je manje za Evropu.\nEvropa , kako je istakao Vučić, ne pripada samo onima koji bi da iskoriste evropski novac i da ga kroz razne fondove dobiju što više ne bi li kritikovali sopstvenu Vladu, niti onima u Vladi koji kažu da su na evropskom putu samo zato što misle da time sprečavaju političku opoziciju da dođe na vlast, Kao ni onima koji misle da im je to jedini način i jedini put da se vlasti ponovo dočepaju.\n"Evropa pripada svima nama koji ne možemo da uzimamo iz Evrope samo ono što nam se sviđa, a da nikako ne prihvatamo ono što nam se ne sviđa", naglasio je Vučić.\nNedavno se, kako je naveo, i sam uverio da nije dovoljno pažnje posvećeno rešavanju gorućih problema iz oblasti vladavine prava.\n"Verujem da ćemo novim pristupom, novom energijom i novom snagom uspeti, ne samo da promenimo svoj odnos, već i odnos građana Srbije, ali i da dobijemo veće poštovanje od predstvnika EU za to što radimo i u čemu moramo da isporučimo rezultate", rekao je Vučić.\nTačno da je EU najveći donator, najveći investitor i daleko najvažniji trgovinski partner Srbije, izjavio je Vučić i podsetio da je dobijena i dodatnu podrška infrastrukturnim projektima, pre svega za projekat modernizacije pruge Beograd-Niš-Preševo.


Da li je bitkoin postao deo tržišnog sentimenta i kakvoj je vezi sa cenom akcija?\nIako su kripto valute u poslednjem periodu, naročito bitkoin kao tržišni pionir, pod udarom regulatora i finansijskih mogula, očigledno je da jedan deo finansijske mejnstrim investicione industrije stvari gleda drugačije.\nWall street Journal je preneo stav CIO Leothodl grupe, Daga Remzija, kao i Toma Forestera (Forester Capital Managament) koji smatraju da trgovina bitkoinom postaje deo šireg tržišnog sentimenta i može se staviti u korelaciju sa generalnim tržištem prevashodno akcija.\nPrema podacima Data Treck research-a za vreme korekcije tržišta početkom godine, korelacija izmedju kretanja cene bitkoina i akcija je bila najveća, dok je počela da opada sa oporavkom cena akcija.\nDa li se može napraviti paralela izmedju bitkoina i špekulativnog tržišta akcija?\nOponenti korelacije izmedju bitkoina i akcija imaju ultimativni argument da racio za investiranje u akcije čine ekonomski fundamenti kao što su ekonomija, prihodi i zarade kompanije, inflacija i kamatne stope, što nije slučaj sa kriptovalutama.\nMeđutim, u slučaju Dotkom babla sa početka 21 veka, okidač tržišnog pada je bio vezan za špekulativno investiranje u internet startap kompanije, koje realno nisu imale posebnu poslovnu istoriju, niti fundamente iza sebe koji bi podržali investicioni racio. Investiciona javnost je očigledno tada, bez fundamentalnih racija, ekstenzivno ulagala u akcije, odnosno očekivanja od potencijalne zarade od razvoja internet tehnologije, što danas potencijalno predstavlja svet kripto valuta.\nDa je to tačno, pokazuju razlozi sa početka ove godine, koji su doveli do pada tržišta, a koji je bio izazvan kod akcija, po analitičarima, Trampovom politikom uvoznih tarifa, dok je kod kriptovaluta razlog bila regulacija i najava zabrane, prvo u Aziji, zatim SAD-u, od skora u Evropi.\nObjavljeno: 15.03.2018 13:05:00\nakcije bitkoin kriptovalute tržište


ZSV: Uvozno minerelano đubrivo znatno poskupljuje setvu pšenice - AgroFin\nNaslovna VESTI ZSV: Uvozno minerelano đubrivo znatno poskupljuje setvu pšenice\nZSV: Uvozno minerelano đubrivo znatno poskupljuje setvu pšenice\nFoto: Maximum Yield\nKiša i hladno vreme prekinuli su psoledenjih nekoliko dana jesenje radove na njivama u Vojvodini. Ratari trenutno čekaju da se zemlja malo prosuši i da krenu sa setvom pšenice. U odnosu na ranije godine, po svoj prilici, po cenama repromaterijala i goriva biće ovo jedna od skupljih u poslednjoj deceniji.\nU Zadružnom savezu Vojvodine istakli su da je mineralno đubrivo i duplo skuplje nego lane, kao i da cene neprekidno rastu pa se iz tog razloga ne može izvesti precizna računica troška setve po hektaru.\n“Đubrivo se uvozi iz Rusije, Mađarske, Hrvatske, Rumunije… a zbog cene gasa koja raste gotovo svakodnevno menja se i cena đubriva. Trenutno košta i 600 evra po toni, a u zavisnosti od hraniva u zemlji po hektaru za setvu pšenice treba do 350 kilograma”, rekao je Petar Radić, savetnik za poljoprivrednu proizvodnju u Zadružnom savezu Vojvodine.\nPrethodni tekstRepublički zavod za statistiku: Cene hrane nezadrživo rastu\nSledeći tekstPokrajina dodeljuje deset miliona dinara udruženjima za edukaciju o digitalizaciji u poljoprivredi


NOVI OBJEKAT ZA DEČJU BOLNICU: Inicijativa Pokrajinske vlade u Novom Sadu za izgradnju novih 30.000 kvadrata | Novosti.RS\nZa tu namenu izdvojeno je 67,5 miliona dinara za izradu projektno-tehničke dokumentacije neophodne za početak radova na izgradnji novog kompleksa Instituta.\nNovi objekat površine 30.000 kvadratnih metara gradiće se na mestu postojećeg objekta Klinike za stomatologiju Vojvodine. Istovremeno, obezbeđena su neophodna finansijska sredstva u iznosu od 8,4 miliona dinara za izradu projektno-tehničke dokumentacije za izgradnju potpuno nove zgrade Klinike za stomatologiju, koja će se nalaziti u okviru kompleksa Medicinskog fakulteta u Novom Sadu.\n- Radovi na ovom veoma složenom projektu, koji će omogućiti mnogo bolje uslove za rad i funkcionisanje Instituta za zdravstvenu zaštitu dece i omladine Vojvodine, počeće 2022. godine - najavio je predsednik Pokrajinske vlade Igor Mirović.\nPOZNAT DOMAĆIN KUPA RADIVOJA KORAĆA: U Novom Sadu borba za "Žućkovu levicu"\n27. 01. 2021. u 14:26\nLUKSUZNI KVADRAT I DO 5.000 €: Potražnja za nekretninama u Novom Sadu i dalje prevazilazi ponudu\nNovi Sad Pokrajinska vlada Dečja bolnica objekat


RTS :: Lajović: Dosta teška grupa, ali nadam se dobrom startu\nTenis Lajović: Dosta teška grupa, ali nadam se dobrom startu\npetak, 22. jan 2021, 14:15 -> 14:36\nSrpski teniser Dušan Lajović izajvio je da je teniska reprezentacija Srbije dobila tešku grupu na ATP Kupu u Melburnu. Ekipa selektora Viktora Troickog, koja brani titulu u Melburnu, nastupiće u sastavu Novak Đoković, Dušan Lajović, Filip Krajinović i Nikola Ćaćić.\nŽrebom je odlučeno da će naši teniseri igrati u grupi A sa Nemačkom i Kanadom, a Dušan Lajović je istakao da smo dobili vrlo teške konkurente u veoma jakoj konkurenciji.\n"Dosta teška grupa, ali većina ekipa ovde je jaka i čine ih top igrači tako da neće biti lak put. Nadam se da ćemo dobro startovati turnir, jer dolazimo na teren gde smo već dobro igrali u prošlosti, imali dobru energiju i atmosferu. Smatram da će ATP Kup biti dobro takmičenje, pre svega što svi dolazimo iz karantina i iz neke izolovanosti od spoljašnjeg sveta i svega toga, i mislim da je dobar turnir za početak sezone", rekao Lajović za Teniski savez Srbije.\nNaša selekcija je prošle godine osvojila titulu na turnirima u Brizbejnu i Sidneju, a ATP Kup ove godine igraće se samo u Melburnu od 1. do 5. februara u vrlo specifičnim uslovima zbog pandemije koronavirusa.\n"Ovaj put domaćin je samo Melburn, ali ipak je to tlo Australije sa kojeg smo prošle godine otišli kao šampioni, nadamo se isto tako odličnoj atmosferi kao i 2020. Nadamo se da će uslovi dozovoljavati publiku u nekim procentima, a ako to tako bude onda sam siguran sam da će naša verna publika biti opet uz nas i da ćemo dobiti bar delić one atmosfere koju smo imali prošle godine, da ćemo na krilima naše publike ići do odbrane trona", objasnio je Lajović.


RTCG - Radio Televizija Crne Gore - Nacionalni javni servis :: Ekonomija :: Slijedi složeni zadatak stimulacije privrede\nMIHAILOVIĆ PORUČIO 30. 05. 2020. 13:03 >> 12:55 1\nOn je za Glasnik Privredne komore (PKCG) kazao da je za sada teško izračunati koliko će pandemija negativno djelovati na crnogorsku ekonomiju.\n"Ono što je tačno jeste da je dnevni bruto domaći proizvod (BDP) prije izbijanja pandemije bio 12 do 13 miliona eura. Ako se pretpostavi da, za sada, imamo njegovo umanjenje najmanje 50 odsto, to znači da je mjesečni gubitak oko 180 do 190 miliona, a kvartalni oko 540 do 600 miliona", rekao je Mihailović.\nOn je ocijenio da će negativnim dejstvom biti pogođeni svi sektori, a da se za sada kriza najviše odražava na sektor usluga svih vrsta. Posebno je negativan uticaj na turizam, koji je stvarao oko 25 odsto BDP-a Crne Gore.\nMihailović, koji je i predsjednik Saveza ekonomista Crne Gore, je dodao da su mjere Vlade bile primjerene trenutku, objektivne, blagovremene i konzistentne.\n"One su imale socijalni i proizvodni cilj. I jedne i druge treba što prije realizovati, sa što manje administrativnih procedura. Sada nam predstoji složeniji zadatak, koji se odnosi na stimulisanje privredne i posebno preduzetničke aktivnosti", rekao je Mihailović.\nU tom cilju, posebno očekuje angažovanje bankarskog sektora kroz nove kreditne linije, koje će se zasnivati na dužem grejs periodu, vremenu otplata i niskim kamatnim stopama.\n"Banke moraju da uspostave saradnju sa svojim klijentima i da shvate da im od njih zavisi uspješnost sopstvenog biznisa. Što prije - to za njih, a i za sve, bolje", smatra Mihailović.\nOn je, odgovarajući na pitanje hoće li Vlada morati da se zadužuje kako bi obezbijedila funkcionisanje sistema, kazao da je Crna Gora sve svoje kreditne obaveze blagovremeno izmirila i ima povoljnu reputaciju kao dužnik u međunarodnim okvirima.\n"Prošlogodišnje 'zaduživanje radi razduživanja' po nižim kamatnim stopama je bio pravovremeni i izvanredan ekonomski potez. Sigurno je da će u uslovima smanjenog priliva u budžetu, zbog neophodnih mjera odlaganja i oslobađanja od poreza i doprinosa, biti potrebno novo zaduživanje", ocijenio je Mihailović.\nOn je naveo da se još od inicijalnih faza tranzicije nije obraćalo dovoljno pažnje na čuvanje preduzeća koja stvaraju materijalni proizvod, zbog čega su mnoga velika preduzeća otišla u stečaj ili izgubila tržište.\n"Realna ekonomija nije imala prioritet, pogotovo proizvodni sektor. Zbog toga smo došli u situaciju da nam uslužni sektor dominira u stvaranju BDP-a", rekao je Mihailović.\nOn je kazao da je činjenica da se uvoze mnogi proizvodi, pogotovo iz sektora poljoprivrede, koji su mogli da se proizvode u zemlji. Sada je pravi trenutak da se napravi radikalni zaokret u tom pogledu.\n"Zato nam treba nova strategija razvoja, zasnovana na našim resursima, koja će dati prioritet materijalnoj proizvodnji. U međuvremenu, prioritet treba dati onim sektorima koji mogu brzo da poslovno djeluju. To je sektor usluga i malog biznisa. Naravno, pretpostavka je da se za vrijeme pandemije očuvaju naši veliki sistemi, što nije lako. Preduzetništvo treba da bude u mislima svakog našeg građanina, koji se može baviti biznisom", naveo je Mihailović.\nOn je kazao da su predviđanja da će u narednoj godini doći do ekonomskog oporavka.\n"To je pod velikim znakom pitanja, i ja 'navijam' da se takve prognoze ostvare. Personalno, očekujem recesiju, koja će sigurno biti u ovoj godini. Dalji tok zavisi od borbe čovječanstva sa ovim privrednim i društvenim zlom", saopštio je Mihailović.\nPrema njegovim riječima, Crna Gora, kao mala i otvorena ekonomija, ima šansu da brzo djeluje i bude adaptibilna na nove uslove. Kako smatra, svi treba da shvate da su na istom zadatku, da nema političkih, ni bilo kakvih podjela.\n"Malo nas je za dijeljenje, a nije ni vrijeme za to. Podjele mogu samo svakome da doprinesu loše rezultate, i pojedinačno i kolektivno", dodao je Mihailović.